Сўнгги йилларда Тошкент шаҳрида пиёдалар учун бир нечта ер усти йўл ўтказгичлари қурилди. Хавфсизлик нуқтайи назаридан бунинг ижобий жиҳатлари кўп. Лекин янги қурилган бўлса-да, уларнинг катта қисмида ўрнатилган эскалатор ва лифтлар ишламаяпти.\nНогирон ва кўзи ожиз кишиларнинг жисмоний имконияти чекланганини ҳисобга олсак, юқорига чиқиб-тушиш уларга анча қийинчилик келтириб чиқариши табиий, албатта.\nКузатувларимиз давомида гувоҳ бўлдикки, Чилонзор, Яккасарой ва Шайхонтоҳур туманларида бунёд этилган пиёдалар ер усти йўл ўтказгичларнинг баъзиларида лифт ва эскалаторлар ишламайди.\nЭнг гавжум чорраҳалардан бўлган, «Миллий» стадиони ва «Ғафур Ғулом» боғи ёнидаги пиёдалар йўл ўтказгичига ўрнатилган, пиёдаларга қулайлик яратилиши мақсад қилинган лифт ва эскалатордан фойдаланиш имконсиз. Ваҳоланки, лифтга кириш эшигига ногирон фуқаролар фойдаланиши мумкинлиги ҳақида ёрлиқ ёпиштирилган.\n«Новза» ва «Ғафур Ғулом» метро бекатлари яқинидаги пиёдалар йўл ўтказгичларининг лифт ва эскалаторлари ишлаётганини кўриш мумкин. Бироқ бошқа жойлардаги объектларда буларнинг акси. Ҳатто уларнинг баъзиларида лифт ва эскалаторнинг ўрни бор, ўзи эса йўқ. Чилонзор тумани Оқтепа маҳалласидаги чорраҳада қурилган икки йўл ўтказгичда ҳам махсус қулайлик ўрнатилмаган.\nБугун қанчадан-қанча кишилар бу ер усти кўприкларидан фойдалана олмаётганига ким жавоб бера олади? Уларнинг ишламаслигига сабаб нима? Уларнинг доимо фойдаланишга шай бўлиб туриши учун жавобгар ташкилот қайси?\nШу каби саволларга жавоб олиш мақсадида Тошкент шаҳар ҳокимлиги матбуот хизматига алоқага чиқдик. Маълум қилишларича, ушбу объектлар «Кўприкқурилишлойиҳа» унитар корхонасига қарашли экан. Улар эса бу иш «уларнинг бўйнидан соқит қилингани» ва бунга ҳеч қандай жавобгар эмасликларини билдиришди.\nСуриштирувларимиз натижасида ушбу иншоотлар Тошкент шаҳар ободонлаштириш бошқармасига тегишли экани маълум бўлди. Бироқ бошқарманинг пиёдалар йўл ўтказгичлари эксплуатацияси ва тозалигига жавобгар бўлган ходим билан қўнғироқ орқали боғланишнинг имкони бўлмади.\nВилоятларда кўприкларни лойиҳалаштириш ва қуриш билан шуғулланадиган «Кўприк йўл лойиҳа» МЧЖ бош директори Тўлқинжон Қўлдошевдан изоҳ олишга муваффақ бўлдик.\n«Одатда пиёдалар қатнови кўп жойларга талабдан келиб чиққан ҳолда лойиҳага буюртма берилади. Лойиҳа қилувчи ташкилотлар, жумладан, «Боштранслойиҳа», «Ўзйўллойиҳа», «Йўл-лойиҳа бюроси» каби ташкилотларга буюртма берилиб, лойиҳалар тайёр бўлгач, унинг экспертиза хулосалари чиққандан сўнг молиялаштириш Молия вазирлиги ҳисобидан амалга оширилади.\n«Ғафур Ғулом» метроси яқинидаги кўприкларнинг эскалаторлари доимий равишда ишлаб туради. Буни ўзим ҳам кўрганман. Қолган жойлардаги кўприкларда нега ишламаётгани ёки ўрнатилмагани хусусида ҳар хил хулосага келиш мумкин. Молиялаштириш масаласида қийинчилик бўлган бўлиши мумкин.\nҚурувчининг иши фақатгина қуриб битказиш. Унга қур деса, қуради. Қурма деса, қурмайди. Лекин улар қуриб топширганидан уларнинг ишламаслигига ўзининг балансига олган ташкилотлар жавобгар ҳисобланади. Шу билан бирга, эскалаторга ҳам, лифтни ишлатишга ҳам масъул ходимлар қўйилиши керак.\nТехникаларни олиб келиш учун ҳам катта харажат талаб этилади. Улар арзон эмас. Қаровсиз қолдириладиган бўлса, ҳар қандай нарса бузилиши мумкин. Ёш болаларнинг, қарияларнинг чиқиши бор. Уларга кўз-қулоқ бўлиб туриш зарур.\nШунингдек, ушбу техникаларни юргизиш учун электр энергияси талаб этилади. Aгар эскалатор ёки лифт қўйилмаган бўлса, демак, имкони бўлмагандир. Aсосийси, қурилган ва қанчадир миқдорда одамларнинг оғирини енгил қилишга ёрдам бермоқда», – деди Тўлқинжон Қўлдошев.\nЎйлаймизки, яқин кунларда ушбу муаммолар бартараф этилади ва кишиларнинг оғирини енгил қилишга қаратилган масала ўз ечимини топади. Шу билан бирга, тегишли ташкилотлар ҳам вазиятга масъулиятлироқ ёндашади, деган умиддамиз.\nKun.uz мухбирлари: Маҳмудов Йигитали


Испания Ла-лигаси, 3-тур\n13 сентябрь, соат 23:00\n01. Икер Касильяс\n05. Фабиу Куэнтрау\n13. Кейлор Навас\n18. Начо Фернандес\n02. Рафаель Варан\n24. Асьер Ильяраменди\nТиагу Мендеш (10)\nАрда Турон (76)\n01. Мигель Мойя\n03. Гильерме Сикейра\n11. Рауль Хименес\n09. Марио Манжукич\n13. Ян Облак\n10. Арда Туран\n04. Марио Суарес\n' "Реал" 3 очко билан жадвалнинг қуйироқ қисмига жойлашадиган бўлди. "Атлетико" эса ўз очколарини 7тага етказди ва "Барса"ни қувишда давом этади\n' "Реал" кетма-кет икки марта "Атлетико"га ютқазмоқда, "Мадрид" кетма-кет иккинчи марта Ла лигада мағлубият аламини тортмоқда...\n90+3' Ўйин тугади. "Реал" - "Атлетико" - 1:2!\n90+2' Чичарито яхши пас билан Роналдуни бирга-бир вазиятга чиқараётганди, ҳимоячилар тўпни қайтариб қолишди\n90+1' Иккинчи бўлимга 2 дақиқа қўши берилди\n90' Вууууҳ, Гризманн барчасига нуқта қўйиши мумкин эди. Олис масофадан етказилган тўпни эгаллаб олган Антуан Пепедан қочиб кетиб, Касильяс билан юзма-юз ҳолатда дарвозага аниқ зарба бера олмади!\n90' Кроос томонидан амалга оширилган жарима зарбасини Мойя эгаллаб олди\n90' Марио Суарес ҳам майдонни "сариқ"сиз тарк этмайдиган бўлди...\n87' Рамос жарима зарбаси ишлади. Ўнг қанотдан жарима майдончасига етказиб берилган тўпни Мойя эгаллаб олди\n86' Сариқ карточкалар роса кўпайиб кетди. Хуанфранга навбатдаги сариқ карточка. Роналду ортидан тепгани учун\n85' Коке тўпни ноқулай тарзда жарима майдончасига узатди. У ҳеч кимга тегмай, майдонни тарк этди\n85' Модрич сариқ карточка олди. У Марио Суаресни чалди\n83' Жамоанинг ўйини қовушмаганидан кейин Роналдунинг ўзи олис масофадан зарба йўллашга қарор қилди. Тўп ҳимоячига тегбҳиб қайтди\n81' Роналду ўнг қанотдан тўпни ерлатиб жарима майдончасига кириб борган Чичарито томон узатди. У тўпга бироз ета олмади ва посбон тўпни эгаллади\n79' Вууууҳ, Иско! Жарима майдончаси ичидан зарба берди. Ҳимоячи деярли дарвоза олдида тўпни боши билан қайтарди.\n77' "Атлетико"да футболчи алмашди. Манжукич майдонни тарк этди. Марио Суарес майдонга тушди\n76' Арда Турон учинчисида "Реал"ни жазолади. Ўнг қанотда тўп ерлатиб жарима майдончасига етказилди ва Турон аниқ зарба билан дарвоза бурчагини нишонга олди!\n76' ГООООООООЛ, 1:2!\n75' Турон яна мезбонларни кечирмоқда. Ўнг қанотдан етказилган тўпга Арда бош билан зарба берди. Тўп Пепенинг бошига тегиб, майдонни тарк этди\n74' Мезбонлар бурчак тўпини ўйинга киритишди. Иско 20 метрлардан зарба берди. Зарба қовушмади\n73' Вуууууҳ, Арда Турон! У чап қанотда очилди ва тўпни эгаллаб, бир ҳимоячидан қочди ва 15 метрдан зарба йўллади. Тўп дарвоза устунини деярли силаб ўтиб кетди...\n72' "Реал"да ўзгариш. Ўйини қовушмаган Бэйл ўрнига Иско туширилди\n72' Ўнг қанотдан етказилган тўпга Роналду бош билан зарба берди. Анча ноаниқ чиқди зарба.\n70' Майдон эгаларининг ўйини унчалик кескин чиқмаётганига Бэйлнинг суст ўйини ҳам сабабчи бир томондан\n69' "Реал" иккинчи бўлимда ҳозирча голга тортадиган вазият ярата олганича йўқ\n67' Чичарито дебют ўйинида "сариқ" олди. Майдон марказида Сикейрани ортида чалгани учун\n66' Ўнг қанотдан тўп яна юмшоқ тарзда етказилди. Родригеснинг зарбаси ҳам юмшоқ чиқди. Мойя муаммога дуч келмади\n64' "Атлетико"да ҳам ўзгариш бўлди. Рауль Хименес майдонни тарк этди, Антуан Гризманн туширилди\n64' Бензема майдонни тарк этди. Чичарито тушди\n63' Арбелоа огоҳлантириш олди\n63' Чичарито майдонга тушадиган бўлди. Узр сўраймиз, биз таркибни олган манбада Эрнандес йўқ эди. У бугун дебютини нишонлайди\n61' Меҳмонлар бурчак тўпини ўйинга киритишди. Годин бош билан берган зарбаси ноаниқ чиқди\n60' "Атлетико"да ўзгариш: Габи ўрнига Арда Турон туширилди\n60' Хамеснинг ўнг қанотдан етказган юмшоқ узатмасига Бэйл бош билан зарба берди. Тўпни Мойя эгаллаб олди\n59' "Атлетико" хавфли ҳужум ташкил қилди. Манжукичнинг кучли зарбаси ҳимоячига тегиб қайтди\n57' "Матрасчилар" яхши ҳимояланишмоқда. Анчелотти жамоаси тўпни назорат қилгани билан босим уюштира олмаяпти\n54' Габи огоҳлантириш олди. Майдон марказида Хамесни чалиб йиқитиб, мезбонларнинг тезкор қарши ҳужуми олдини олди\n51' Пепе олис масофадан зарба йўллашга қарор қилди. Анча ноаниқ бўлди бу зарба\n49' Меҳмонлар чап қанотда, дарвозагача 30 метрлардан жарима тўпини ўйинга киритишди. Касильяс тўпни эгаллаб олди\n47' Родригес 25 метрлардан кучли ва анча ноаниқ зарба берди\n' Ҳозирча ҳисоб - 1:1\n45' Ҳакам биринчи бўлимга вақт қўшмади. Танаффус\n44' Коке рақиб жарима майдончаси яқинида тўпни қабул қилиб, чап оёқда зарба йўллади. Зарбага аниқлик етишмади\n40' Вууууҳ, Мойя ўз жамоасини қутқармоқда! Роналду ўнг қанотдан кириб келди ва тўпни дарвозабон майдончасига узатди. Бензема яқин масофадан бош билан кучли зарба берди! Мигель Мойя реакция намойиш қилиб, зарбани қайтарди!\n38' Катта устунлик "қаймоқранглилар" томонида. Бензема жарима майдончасининг чап томонида бир футболчидан ўтиб, ерлатиб зарба берди. Ноаниқ\n34' Эҳҳҳҳҳҳ, Бензема! Криштиану бу сафар чап қанотда тўпни эгаллаб, Каримни дарвозабон билан бирга бир вазиятга чиқарди. Ҳужумчига ҳеч ким халал бермаётганди, унга техникаси панд бериб қўйди. У тўпни ўзига бўйсундиришда қаттиқ тепиб юборди ва посбон тўпни эгаллаб олди\n33' Роналду бугун асосан ўнг қанотда ўйнамоқда. Ҳозир у мазкур қанотдан бир футболчини алдаб, бироз марказ томон сурилди ва зарба берди. Зарба ноаниқ чиқди\n31' Коэнтрау чап қанотдан тўпни жарима майдончасига етказиб берди. Мойя тўпни эгаллаб олди\n30' Тўп назорати мезбонлар томонида\n26' Дарвозабон ўзидан чап томонга, тўп эса қарама-қарши бурчакка кириб кетди\n26' ГОООООЛ! Роналду, 1:1!\n25' Роналдуни чалгани учун Сикейра огоҳлантириш олди\n25' Пенальти! Роналду ишлади!\n23' Бэйл жарима зарбасини жуда хавфли тепди. Мойя бир амаллаб тўпга қўлини чўзди. Бензема тўпни эгаллаб олиб, ҳужумнинг иккинчи тўлқинига асос солди. Дарвозабон майдончасига етказилган тўпга посбон эга чиқди\n22' Диего Годин Роналдуни чалгани учун огоҳлантириш олди. Жарима майдончасига яқин жойдан жарима зарбаси тепилади\n21' Бэйл ўнг қанотдан узатмани амалга оширди. Бензема ва Роналдуга нисбатан Миранда ишончлироқ ўйнади ва тўпни қайтарди\n20' Хамес бурчак тўпини ўйинга киритди. Пепе бош билан зарба берди. Кучсиз чиққан зарбани Мойя эгаллаб олди\n19' Бензема жарима майдончаси ташқарисидантўпни дарвозанинг олис юқори бурчагига айлантиришга ҳаракат қилди. Бироз ноаниқ\n19' Роналду сариқ карточка олди. Ҳакам билан тортишгани сабабли бўлиши керак\n18' Яна Коке тўпни жарима майдончасига етказиб берди. Оқлар хавфни бартараф этишди\n18' Хуанфран бурчак тўпи ишлади\n16' Хамес жарима майдончаси чизиғи устида тўп учун курашда меҳмон ҳимоячисидан устун келди. Бироқ тўпни дарвозабон Мигель Мойя эгаллаб олди\n15' "Реал" секин уйғонмоқда. Роналду ўнг қанотдан тўпни жарима майдончаси узатди. Хамес Родригеснинг зарбаси эса ерга тегиб, кейин дарвоза устидан ўтиб кетди\n14' Роналду жарима майдончасининг ўнг бурчагида зарба йўллади. Кучли, аммо ноаниқ.\n13' "Реал" нуқтаи назаридан ўйин ғалати бошланди. Анчелотти шогирдлари ўйиннинг бошидан рақиб дарвозаси томон умуман босим уюштиришмади. Буни ҳис қилган "Атлетико" олдинга ўтди, бурчак тўпи ишлади ва гол урди.\n10' Коке бурчак тўпини яқин устун ёнига узатди ва Тиагу қийинчиликсиз бош билан дарвозани ишғол қилди!\n10' ГОООООООООЛ, Тиагу Мендеш, 0:1!!!\n10' "Атлетико" бурчак тўпини ўйинга киритади.\n8' Тўпни жарима майдончасига дастлаб меҳмонлар олиб киришди. Чап қанотдан етказиб берилган тўпни ҳимоячи қайтариб юборди, такрорий узатма Касильясга насиб этди\n5' Майдонда жимжитлик. Ҳар иккала жамоа бир-биринчи жуда яхши билади. Пайт пойлашмоқда ҳозирча\n2' "Реал" 2 дақиқадан бери майдон марказида ушлаб турибди. Жамоа шошмоқчи эмас\n1' Ўйинни "Реал" бошлаб берди!\n' Бир дақиқалик сукут сақланди...\n' Жамоалар аллаыачон майдонда. Ўйинни бошлаш учун барча нарса шай\n' Хавьер Эрнандес ўйин қайдномасидан ўрин олмади. Демак, Чичаритонинг Мадриддаги дебюти кейинроққа қолади\n' Мадрид дербиси! Испания чемпионатида "эл-классико"дан кейин савия бўйича иккинчи ўринга чиқиб бормоқда.\n' Хайрли оқшом, қадрли испан футболи мухлислари!


Дам олиш кунлари совуқ ҳаво чекиниб, ҳарорат кўтарилиши кутиляпти - Zamin.uz\nРеспублика Гидрометеорология хизмати келаётган дам олиш кунларида кутилаётган об-ҳаво маълумотини эълон қилди.\nКеча Ўзбекистон ҳудудига Уралдан совуқ ҳаво оқими кирди. Бутун республика ҳудуди бўйича булутлилик ортди, Фарғона водийси вилоятларида, тоғли ва тоғолди ҳудудларида ёмғир, баланд тоғли ҳудудларда қор ёғди. Тошкент ва Наманган вилояти тоғларида 2000 м дан юқори зоналарда қор қоплами ҳосил бўлди. Ўтган иссиқ давр билан солиштирганда ҳаво ҳарорати 8-10 даражага пасайди.\nБугун Ўзбекистон ҳудуди совуқ ҳаво оқим таъсирида бўлади. Республика ҳудудининг катта қисмида ҳаво булутли бўлади, ёғингарчилик бўлмайди, фақат Фарғона водийси вилоятларида айрим жойларга ёмғир ёғади, тоғли ва тоғолди ҳудудларда айрим жойларга ёмғир, қор ёғади. Ҳарорат 13-18 даража атрофида бўлади.\nЭртага ҳаво оқими шарққа томон силжийди. Ёғингарчилик эҳтимоли фақат республиканинг айрим тоғли ҳудудларидагина сақланиб туради. Мамлакатимиз ҳудуди устида булутлилик сақланиб туриши ҳисобига эртага ҳарорат ўзгармайди.\nЯкшанба куни жануби-ғарбий оқимлар ҳисобига совуқ ҳаво Ўзбекистон ҳудудидан чекинади. Бутун республика бўйича об-ҳаво кам булутли ва қуруқ бўлади. Кечаси ҳарорат 3-6 даража илиқ бўлади, кундузи 17-20 даражагача исийди, бундай ҳарорат меъёрий қийматлардан бироз паст. “Замин” янгиликларини “Одноклассники”да кузатиб боринг\nҲафтанинг иккинчи ярмидан бошлаб Ўзбекистонда ҳаво ҳарорати кўтарила бошлайди\n13-04-2020, 15:50, Ўзбекистон\n6-12-2019, 21:43, Ўзбекистон


Ислом Каримовнинг ўғли “Ўзбекистон ҳаво йўллари”ни судга берди – mulkdor.com\nИслом Каримовнинг ўғли “Ўзбекистон ҳаво йўллари”ни судга берди\nOctober 10 2018, 01:10 Инсон ҳуқуқлариСиёсатЎзбекистонЯнгиликлар\nЎзбекистон биринчи президенти Ислом Каримовнинг биринчи турмушдан бўлган ўғли Петр Каримов “Ўзбекистон ҳаво йўллари” ширкатини судга берганинни Би-би-сига Москванинг Тверь туман суди матбуот котиби Анастасия Дзюрко тасдиқлади.\nЎзбекистоннинг марҳум президенти Ислом Каримовнинг расмий таржимаи ҳолида Петр Каримов исмли ўғли борлиги ҳеч қачон айтилмаган\nУнинг айтишича, даъво аризаси юзасидан очиқ суднинг биринчи мажлиси 24 октябрга бегиланган.\nПетр Каримов ўзининг собиқ иш берувчисидан маош ва товон пули ундириб беришни сўрамоқда.\n“Известия” рўзномасининг ёзишича, Петр Каримов бир неча йил давомида “Ўзбекистон ҳаво йўллари”да юқори лавозимни эгаллаб келган, аммо 2016 йил 2 сентябрида отаси Ислом Каримовнинг вафотидан сўнг, ишдан бўшатилган.\nПетр Каримовнинг даъво қилишича, ўзбек ҳаво йўллари бундай вақтда ходимга тўланиши керак бўлган компенсацияни тўламаган.\nЭндиликда Петр Каримов меҳнат қонунчилигига мувофиқ, тўланмаган маошларни ундиришга умид қилмоқда.\n“Ўзбекистон ҳаво йўллари” ширкатининг айни даъво аризасига муносабати ва маҳкама даъвосининг бошқа тафсилотлари маълум эмас.\nЎзбекистоннинг марҳум президенти Ислом Каримовнинг расмий таржимаи ҳолида Петр Каримов исмли ўғли борлиги ҳеч қачон тилга олинмаган.\nУ Каримовнинг биринчи турмуш ўртоғи Наталья Кучма билан турмушидан дунёга келган ягона фарзанд экани айтилади.\nПетр Каримов Ислом Каримовнинг дафн маросимида кўринмаган.\nНорасмий маълумотларга кўра, Каримов ва Кучма 1969 йилда ажрашишган.\nИслом Каримов ҳаётлигида ўғли Петрнинг “Ўзбекистон ҳаво йўллари”да юқори лавозимда ишлаши ҳақида айтилган, аммо бу хабарлар расман ҳеч қачон тасдиқланмаган.\nПетр Каримов отасининг дафн маросимида кўринмаган.\n2017 йил октябрида Ислом Каримов илмий-маърифий мажмуаси расмий веб-сайти – islamkarimov.uz да биринчи марта Каримовнинг “уч фарзанди бўлгани” ҳақида хабар берилган, аммо Петр Каримов исми тилга олинмаган.\nШвейцарияда яшаётган ўзбекистонлик мустақил журналист ва собиқ дипломат Алишер Таксанов Петр Каримов билан болаликдан дўст бўлган.\nУнинг сўзларига кўра, тириклигида Ислом Каримов ўзининг биринчи турмуши ва 1966 йилда туғилган ўғли Пётр ҳақида гапиришни тақиқлаган.\nУнинг фуқаролиги ҳақида ҳам ҳеч қандай маълумот йўқ.\nИслом Каримовнинг иккинчи турмушидан иккита қиз фарзанди бор, улардан бири Гулнора Каримова Ўзбекистонда иқтисодий жиноятларда айбланиб, 5 йилга маҳкум этилган.\nЎтган ой Ўзбекистон бош прокуратураси Гулнора Каримованинг қамоқдан озод этилгани ҳақидаги хабарларни рад этган.\nСамарқанд вилояти собиқ ҳокимининг юнусободдаги ...\n"Jahon.uz" ишончли ўз манбалари орқали қўлга киритган маълумотларга кўра, Самарқанд вилоятининг собиқ, ҳозирги Каттақўрғон туманининг амалдаги ҳокими Аъзамхон Баҳромов 2009 ...\nЖиноятMay 2 2019, 07:05\nБекободда кесак кўтарган олтовлоннинг бири ...\nОққўрғондаги ариққа тушган олтовлон суратидан сўнг ижтимоий тармоқларда катта-катта кесакларни кўтариб олган бошқа бир олтовлоннинг сурати пайдо бўлганди. Кейинроқ сурат ...\nЖамиятNovember 4 2018, 05:11\n“дилдаги гаплар” туркумига дебоча\n“Истибдод деган нусха... ХХ асрнинг қора саҳифаларида даҳшатли хотира бўлиб қолмаган экан...” МУАЛЛИФ. (more…)\nЖамиятMarch 1 2018, 02:03


Интеллектуал мулк агентлиги – коррупциядан ҳоли ташкилот\nАдлия вазирлиги ҳузуридаги Интеллектуал мулк агентлигида коррупцияга қарши курашиш борасида амалга оширилаётган ишлар ҳамда коррупцияни келтириб чиқарувчи ҳолатларни олдини олиш бўйича вазифалар муҳокама қилинди.\nАгентлик соҳада коррупцияга қарши тизимли курашиш мақсадида Катта тўртлик аудиторлик компанияларидан бири ҳисобланган – Deloitte, Ernst & Young ва PwC билан бир қаторда турувчи дунёдаги энг йирик профессионал хизмат кўрсатиш тармоқларидан бири КПМГ компанияси билан ҳамкорликда иш юритмоқда.\nБугунги кунда Агентлик томонидан дунёнинг етакчи КПМГ компанияси билан ҳамкорликда коррупцияни олдини олишга қаратилган махсус лойиҳа ишга туширилган. Лойиҳанинг асосий мақсади, коррупцион хавф-хатарларни комплекс бартараф этишдан иборат. Агентликда коррупцияга қарши кураш бўйича чора-тадбирлар дастури қабул қилинган бўлиб, Адлия вазирлигининг Коррупцияга қарши курашиш сиёсатига мувофиқ ишлаб чиқилган.\nОнлайн маъруза давомида Интеллектуал мулк агентлиги директори Тўлқин Абдусаттаров коррупция ҳолатларини юзага келтирган ходимга нисбатан қонунчиликда белгиланган тартибда жавобгарликка тортилиши ҳамда унга нисбатан кескин чоралар кўрилишини таъкидлади. Агентликда ўрнатилган қатъий тартиб қоида туфайли ходимлар ўртасида таъмагирлик ҳолати умуман кузатилмаслиги қайд этилди.\nАгентликнинг коррупцияга қарши курашиш бўйича координатори Зафар Жумаев томонидан коррупция ҳолатларини олдини олиш ва унга қарши муросасиз кураш олиб бориш шартлари юзасидан маъруза қилди. Ҳар бир ходим коррупцияга қарши курашиш бўйича тузилган “Йўл харитаси” билан таништирилди. Айниқса, КПМГ компанияси халқаро мутахассисларининг тажрибаси тизимда ҳар қандай коррупцияга олиб келувчи вазиятларни олдини олишга хизмат қилади.\nМуҳокама жараёнида ишлаб чиқилган чора-тадбирга қатъий амал қилиш, коррупция билан боғлиқ ҳар қандай хатти-ҳаракат ҳақида масъул шахсларни хабардор қилиш лозимлиги таъкидланди.


Туркманистонда шифохона ходими калтакланганидан сўнг вафот этди\n“Озодлик” радиосига Туркманободда калтакланишдан сўнг вафот этган фуқаро тўғрисида хабар келиб тушди. Шифокорларнинг хулосасига кўра, ўлим унинг саломатлиги сабабли юз берган, аммо марҳумнинг қариндошларининг айтишича бу қотилликдир.\nУларнинг сўзларига қараганда, жиноий иш қўзғатилган. Марҳумнинг яқин дўстининг хабар қилишича, 1980 йилда туғилган Назар Хидиров Туркманободдаги болалар шифохонасида ишлаган, у ўтган йилнинг 21 декабрь куни номаълум шахслар томонидан иш жойида калтакланган ва кейин ўз уйига ташлаб кетилган.\n“Озодлик” суҳбатдошининг айтишича, юз беган ҳодисадан сўнг тез ёрдам машинаси Хидировни вилоят шифохонасига олиб келган. Хидиров ҳушига келмасдан айни шу шифохонада 30 декабрь куни вафот этди. Унинг сўзларига кўра, Хидировни даволаган шифокор беморнинг бошида учта гематома борлигини, операция 24 декабрь куни, яъни шифохонага тушганинг учинчи куни қилинганини айтган.\nНазар Хидировнинг касби тарих ўқитувчиси бўлиб, ишсиз қолгани сабаб, пора бериб Туркманободдаги вилоят болалар шифохонасига хавфсизлик техникаси бўйича инженер лавозимига ишга жойлашган эди. Қариндошларининг айтишича, Хидировга аввалига инсульт ташҳиси қўйилган, уч кундан кейин эса жигар циррози деб ўзгартирилган.\nМарҳумнинг дўсти юз берган ҳодисага алоқадор бўлган шифокорлар ва терговчиларнинг исмини айтди, бироқ “Озодлик” уларнинг исми-шарифини эълон қилмасликка қарор қилди, чунки таҳририятнинг Туркманободдаги ҳуқуқ-тартибот идоралари ва тиббиёт муасссаларидан бу иш бўйича изоҳ олиш имкони бўлмади.


Президент Шавкат Мирзиёев раислигида Республика товар-хом ашё биржаси фаолиятини такомиллаштириш чора-тадбирлари юзасидан видеоселектор йиғилиши бошланди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/O`zbekiston/Президент Шавкат Мирзиёев раислигида Республика товар-хом ашё биржаси фаолиятини такомиллаштириш чора-тадбирлари юзасидан видеоселектор йиғилиши бошланди\n“Биржа самарали ишламаса, бозор муносабатлари ҳам бўлмайди. Биржа савдолари эркин рақобатни шакллантиради, тадбиркорларга янги бозорларни очади, “яширин иқтисодиёт” ва коррупцияни кескин камайтиради”, деди давлат раҳбари.\n— сўнгги уч йилда биржа савдо айланмаси 2 бараварга ўсиб, 90 триллион сўмга етди, сотиладиган товарлар сони 3 бараварга кўпайди (200 тадан 627 тага етди);\n— хорижий давлатларда биржанинг 20 та савдо майдончалари ташкил этилиб, жорий йилнинг 4 ойида 170 миллион долларлик маҳсулот сотилди;\n— ўтган йили 1 минг 274 та хорижий компания Ўзбекистон биржасига катта ҳажмларда маҳсулот қўйишни бошлади.\n“Мана натижа. Лекин бу имкониятларимизнинг ўндан бири ҳам эмас”, — деди Президент ҳамда Ташқи савдо, Ташқи ишлар вазирликларига хориждаги барча элчихоналарни жалб қилиб, бундай савдо майдончаларини ташкил этиш бўйича топшириқ берилди.\nБиржага ўз маҳсулотларини қўйган йирик корхоналар очиқ-ошкора савдолар ҳисобига ўтган йилнинг ўзида 8 триллион сўм қўшимча даромад қилгани таъкидланди. Илгари турли схемалар орқали коррупция бўлиб, даромадлар айрим “ўртакашлар” чўнтагида қолар эди.\nМисол учун, бир йил аввал бензинда давлат тақсимоти бекор қилиниб, эркин биржа савдосига қўйилгани ҳисобига бугунги кунда энг чекка “заправкалар”да ҳам сифатли бензин бор.\nЁки, ўтган уч йилда биржа майдончасида авторақамларни сотиш ҳисобига бюджетга 1 триллион сўм қўшимча тушум таъминланди.\nЭнг муҳими, бу соҳалардаги дефицит, коррупция, таниш-билишчилик йўқ бўлди.\nШу билан бирга, биржа савдоларини ташкил этиш, маҳаллий тадбиркорларнинг иштирокини кенгайтириш борасида ҳали тизимли муаммолар мавжуд.\nМисол учун, биржа савдоларининг 85 фоизини 45 турдаги юқори ликвидли маҳсулотлар ташкил этмоқда.\nСўнгги йилларда ишлаб чиқарилиши кенг йўлга қўйилган текстиль, ипак, чарм, кабель маҳсулотларининг биржа савдоларидаги улуши паст.\nЖиззах, Навоий, Самарқанд ва Хоразмда биржа савдолари анча фаоллашган. Лекин Сирдарё, Андижон ва Сурхондарёдаги корхоналарнинг биржа савдоларидаги иштироки пастлигича қолмоқда.\nШу билан бирга, Зангиота 37 турдаги, Кармана 24 турдаги, Данғара ва Жомбой 17 турдаги маҳсулотларни биржага чиқарган бўлса, Андижон, Нурота, Қизириқ, Боёвут туманларида атиги 1 турдаги маҳсулот биржага қўйилмоқда.\n“Мисол учун, 1 июлдан фермер ва кластерлар 500 минг тонна ғаллани биржа орқали сотиши йўлга қўйилмоқда. Бу фермерлар учун 2 триллион сўм қўшимча даромад дегани.\nЛекин, туман ҳокимларида фермер маҳсулотини биржага қандай олиб чиқиши, бу борада кимга мурожаат қилиши, яъни ишни қандай ташкил этиши бўйича аниқ режалар борми? Бу саволга бирорта ҳокимда ижобий жавоб йўқ”, деди Президент.\nтуман ҳокими ғалла етиштирувчи фермер ва кластерлар кесимида буғдойни биржага олиб чиқиш ойма-ой режасини ишлаб чиқади;\nтуман ҳокими ва Савдо-саноат палатасининг туман бўлими ушбу фермер ва кластерларни биржада рўйхатдан ўтказишни ташкиллаштиради;\nтадбиркорга қулай бўлиши учун Савдо-саноат палатаси туман бўлимида биржа савдо майдончаси ташкил этилади;\nушбу савдо майдончасида тадбиркор, фермер ва кластерларга биржа ҳужжатларини расмийлаштиришга кўмаклашилади;\nулар шу жойнинг ўзида биржа савдоларида иштирок этишга ўқитилади;\nфермерларга буғдойни биржага қўйганда гаров талаб этилмайди.\n“Бу янги тизим фермер ва кластерларга мактаб, ҳокимларга эса синов бўлади”, деди Президент.\nВилоят, туман ва шаҳар ҳокимлари томонидан бу тажриба жойларда йўлга қўйилмагани Президент томонидан танқид қилинди.\n24 та туман қурилиш материаллари ишлаб чиқаришга ихтисослашди. Ушбу туманларда жорий йилда умумий қиймати 1,6 миллиард долларлик 150 та лойиҳани амалга ошириш режа қилинган.\nЙиғилишда маҳаллий маҳсулотларни биржа савдоларига чиқариш тартиби соддалаштирилиши белгиланди. Жумладан:\n1 июлдан биржада алоҳида истиқболли товарлар секцияси ташкил этилиб, маҳаллий тадбиркорларнинг ишлаб чиқарган маҳсулотини ортиқча ҳужжатларсиз сотиш йўлга қўйилади;\nЎзбекистон Республикаси Президенти Хитойда қишки Олимпия ўйинларининг очилиш маросимида иштирок этади


Марафонча югуришда 2013 йилдан бери биринчи марта янги ғолиб зафар қучди\nДушанба, 05 Октябр\nЭфиопиялик Шура Китата 40-марта ўтказилган Лондон марафонида эркаклар орасида ғалаба қозонди. Эътиборлиси, кениялик Элиуд Кипчоге 2013 йилдан бери биринчи марта марафонда ғолиб бўла олмади.\nМарафон масофаси “Сент-Жеймс” боғидаги ёпиқ ҳалқа бўйича томошабинларсиз ўтган. Китата 42,195 кмлик масофани 2 соат 5 дақиқа 41 сонияда босиб ўтди. Марра чизиғини иккинчи бўлиб кениялик Винсент Кипчумба кесиб ўтди. У ғолибга бор-йўғи 1 сония ютқазди. Маррага учинчи бўлиб яна бир эфиопиялик спортчи Сисай Лемма келди.\nМусобақада Олимпия чемпиони ва жаҳон рекордчиси Элиуд Кипчоге ғолибдан 1 дақиқа 8 сониялик кечикиш билан маррага саккизинчи бўлиб келган. Номдор спортчи 2013 йилда Берлин марафонида 2-ўринни олгандан бери 1-ўринни ҳеч кимга бермай келаётганди. Ўшандан бери Кипчоге қаторасига 8 та нуфузли марафонда ва Рио-де-Жанейродаги Олимпиадада ғалаба қозонган.\nАёллар ўртасида иккинчи йил кениялик Брижид Косгей ғалаба қозонди. Унинг вақти 2 соат 18 дақиқа 58 сонияни ташкил қилди. 2-ўринни америкалик Сара Халл (+3,3 сония), 3-ўринни кениялик Рут Чепнгетич (+3,7) эгаллади.\nАввалроқ коронавирус пандемияси сабабли Бостон, Нью-Йорк, Берлин, Чикагодаги марафонлар бекор қилинганди, Токиодаги марафон эса томошабинларсиз ўтганди.\nЭнтони Жошуа учта чемпионлик камарини ҳимоя қилди


Тошкентлик ҳайдовчи Москва йўлидаги тирбандликда қолиб кетди (фото)\n15:48 / 05.07.2017\nИжтимоий тармоқларда қизиқ сурат пайдо бўлди ва у фойдаланувчилар орасида кенг тарқалди. Унда Россия пойтахти Москва шаҳридаги машиналар тирбандлигида қолиб кетган, Тошкент рақамига эга Mercedes-Benz суратини кўриш мумкин.\n“Оғир иш кунидан сўнг Москвадаги тирбандликда турибман. Ва кўзим мана бу машинага тушди. Бу ерга келадиганларга таклифим Москвага эҳтиёж учун эмас, шунчаки айланиш учун ташриф буюринг, айниқса, мана бундай машиналарда...”, деб ёзади сурат муаллифи.\nЖаҳонгир Ортиқхўжаев Москвага борди\n10:37 / 26.05.2018


Доллар 14 йиллик қадрини тиклади » Ўзбекистон янгиликлари – Zamin.uz\nАҚШ миллий валютаси – доллар курси 14 йиллик энг юқори натижани қайд этди. Мамлакат саноат секторининг ноябрь ойидаги фаоллигига доир маълумотлар кутилганидан ҳам яхшироқ экани маълум бўлгач, 3 январдаги савдоларда шундай кўрсаткич қайд этилди. Жаҳоннинг асосий олти валюталари (евро, иена, фунт стерлинг, Канада доллари, Швейцария франки, швед кронаси)га нисбатан нисбатини кўрсатувчи индекс 103,82 пунктга кўтарилган, дея ёзади Кун.уз сайти. Бундан аввал, 2002 йил декабрида шундай натижа қайд этилган эди. Бунга, шунингдек, АҚШдаги қурилиш соҳасидаги харажатлар сўнгги 10,5 йилдаги энг юқори кўрсаткичга етгани ҳақидаги хабарлар ҳам туртки бўлган.\nТеглар: декабрида вақтда ҳам бирга туртки етгани


Қозоғистон Қишлоқ хўжалиги вазирлиги картошка экспорти учун апрель ойи квотасини белгилади • EastFruit\nБош саҳифа › Янгиликлар › Қозоғистон Қишлоқ хўжалиги вазирлиги картошка экспорти учун апрель ойи квотасини белгилади\nҚозоғистон Қишлоқ хўжалиги вазирлиги картошка экспорти учун апрель ойи квотасини белгилади\nМуаллиф: EastFruit 14 Апр 22 13 Апр 22 043\nҚозоғистон Республикаси Қишлоқ хўжалиги вазирлиги 2022 йилнинг апрель ойи учун Қозоғистон ҳудудидан картошка экспортига квоталар олган ташқи савдо фаолияти иштирокчилари рўйхатини эълон қилди. Бу ҳақида ElDala.kz бошқарма матбуот хизмати ҳаволасига таяниб хабар бермоқда.\nРухсатномалар 400 тонна картошка ва 6 минг тонна уруғлик экспорт қилиш учун олинди.\nҚайд этилишича, квоталар 2022 йилнинг 30 апрелига қадар амал қилади.\nУруғлик картошка экспорти учун “Дастан Логистик” ЙК – 3000 тоннага ва “Saraceni Saia Alliance” МЧЖ – 3000 тоннага рухсатнома олган.\nЭкспорт учун бошқа квоталарни “Семилетка+” МЧЖ 400 тоннага олган.\nЭслатиб ўтамиз, 22 январдан эътиборан, Қозоғистон Республикасида картошка экспорти таъқиқланган эди. Орадан бир ой ўтиб, яъни, 22 февраль куни таъқиқ бекор қилинди. Қишлоқ хўжалиги вазирининг буйруғи билан картошка экспорти учун квота белгиланди.


Шерзод Шерматов Президент мактабларига қабул жараёни ҳақида фикр билдирди\n27 Мар 2019 2254\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигида Халқ таълими вазири Шерзод Шерматов ва вазирликнинг бошқа масъуллари билан “Ўқитувчиларнинг жамиятдаги нуфузини ошириш билан боғлиқ муаммолар” мавзусида матбуот анжумани бўлиб ўтган эди.\nТаълим муассасаларидаги мавжуд камчиликлар, ўқитиш тизимида йўл қўйилаётган нуқсонларнинг олдини олиш, ўқувчилардан асоссиз пул йиғишларни тўхтатиш мақсадида мактабларда Кузатув кенгашлари тузилаётгани маълум қилинди. Кенгаш таркиби асосан ота-оналардан иборат бўлиб, улар директор фаолиятини назорат қилади. Бу лойиҳага Англиядаги School Board тажрибаси илҳом бергани айтиб ўтилди.\n– Республикадаги энг катта иш берувчи давлат ташкилоти Халқ таълими вазирлиги ҳисобланади, – деди вазир Шерзод Шерматов. – Мактабларни билимли ва малакали ўқитувчилар билан таъминлаш, педагог кадрлар етишмовчилигини бартараф этиш асосий вазифамиздир. Ҳозир тизимдаги ўқитувчиларнинг 62 минг нафари ўрта махсус маълумотли. Бироқ соҳадаги ислоҳотлар ва жамиятда ўқитувчи мақомининг кўтарилиши натижасида 37 минг нафар олий маълумотли ўқитувчи мактабларга қайтиб келди.\n– Бугун мамлакатимиздаги мактаблардаги аҳвол қандай?\n– Ўзбекистондаги мактабларнинг тўртдан бирида сув йўқ. Мингдан зиёд мактаб ҳамон “буржуйка” печ орқали иситилади. Чегара ҳудудларда жойлашган мактабларда хавфсизлик ноль даражада. Биз ҳали робототехника ёки космосга учиш ҳақида гапирмай қўя қолайлик, аввал мактаблардаги тоза сув ва иситиш муаммосини ҳал этиб олайлик.\nМатбуот анжуманида Шерзод Шерматов Президент мактабларига қабул жараёни ҳақида фикр билдирди.\n– Президент мактабларига ўқувчилар фақат билимига қараб қабул қилинади. Ҳеч қандай таниш-билишчилик, пул, илтимосларга асло йўл қўйилмайди. Президентимиз мактабга қабул жараёнини баҳолаш учун энг юқори тажрибага эга хорижий мутахассисларни олиб келиш талабини қўйди. Шунинг учун биз бир қанча давлатларда мавжуд амалиётни ўргандик, таҳлилларимиздан сўнг Cambridge университетининг Cambridge Assessment компаниясини танлаб олдик. Бу тест ўтказиш билан шуғулланувчи дунёдаги энг нуфузли ташкилотлардан бири ҳисобланади. Ўқувчи-номзодларни Президент мактабларига қабул қилишни Cambridge Assessment тўлиқ назорат қилади. Мақсад – ҳалол рақобат асосида иқтидорли, илмга чанқоқ ёшларни танлаб олиш.\nВазир ОАВнинг мактабда ўқитувчилардан кераксиз ҳужжатларнинг сўралиши, уларни турли ишларга жалб этиш, шунингдек, репетитерлик қилишда қонуний асосларнинг мавжудлиги ҳақидаги саволларига ҳам жавоб қайтарди.\n27 Дек 2019 6857\n24 Дек 2019 4444\n23 Дек 2019 3785\n4 Янв 2020 3340\n24 Дек 2019 3163\n10 Янв 2020 2607\n10 Янв 2020 2368\n25 Дек 2019 2248


Намангандаги “Навбаҳор” стадиони қурилишини мустақиллик байрамигача тугатишга ваъда берган вилоят ҳокимининг оғзаки буйруғига кўра, тадбиркорлар, ўқитувчилар, бозор ходимлари қурилиш учун пул ўтказишга мажбурланяпти. Ҳатто “Дамас” ҳайдовчиларига ҳам “солиқ” солинмоқда.\nНаманган шаҳридаги “Навбаҳор” стадиони қурилишига кетадиган маблағ тадбиркорлар, ўқитувчи ва киракашлар ҳисобидан йиғилаётгани ҳақидаги хабарни Озодликнинг Намангандаги манбаларидан бири етказди:\n“Намангандаги “Навбаҳор” стадиони қурилиши учун президент томонидан ажратилган маблаг қаёққа кетди? Ҳозирги кунда Намангандаги тадбиркорлар мажбурланиб маблағ утказишяпти ёки 2-3 та хонасини қуриб беришяпти. Ҳаттоки ўқитувчиларнинг ойлик иш хақидан пул уриб қолишяпти, қурилиш учун. Бир йилдан ошди, Намангандаги такси ҳайдовчиларига ҳам солиқ солинган. Шунча маблағга Бунёдкор стадионидан хам зўрини қурса бўладику, лекин лойиҳадаги стадион кичкинагина сифатсиз стадион бўляпти”, деб ёзади Озодлик мухлисларидан бири.\nНамангандаги "Навбаҳор" стадиони реконструкцияси бошланганига бир йилдан ошди.\nНаманганлик журналист Носир Зокирнинг айтишича, вилоят ҳокими Баҳодир Юсупов “Навбаҳор” стадионини қайта қуришда молиявий ёрдам бериш ҳақида футбол ишқибозлари билан бўлган учрашувда гапирган ва барча тадбиркорларни, аҳолини кўнгилли хайрия қилишга чорлаган:\n- Вилоят ҳокими билан учрашувда мен ҳам бор эдим. У киши айтдиларки, биз юқорининг буйруғига биноан стадионни Мустақиллик байрамига очишимиз керак, мен бутун ташкилотларни йиғиб пул ўтказиб беринглар, деганман, деди. Ҳозир бутун вилоят бўйича барча ташкилотларнинг эътибори ана шу стадион қурилишига қаратилган. Масалан, бизнинг почтамизнинг бошлиғи ҳам биздан 50 минг сўмдан ушлаб қолди, деди Носир Зокир.\nСтадион қурилишига мажбурий маблағ ажратишнинг энг оғири тадбиркорлар зиммасига тушгани айтилади. . Исми сир қолишини сўраган наманганлик тадбиркорлардан бирининг айтишича, уларга жуда катта “солиқ” солинган:\n- Тадбиркорлардан ҳеч ким четда қолмади. Ташкилотинининг катта кичиклигига қараб 10 миллион сўмдан 40 миллион сўмгача солиқ солинди. Айримларига нақд олиб келасан деяпти. Айримларига ҳисоб рақам беряпти шунга ўтказасан деб, ҳеч ким билмайди у қанақа ҳисоб рақам, дейди тадбиркор.\nУнинг айтишича, йўналишли такси ҳайдовчилари ҳам ҳар куни тушган фойдасидан 5000 сўмдан стадион қурилишига “хайр” қилишга мажбур:\n- Агар тахминан беш мингта “Дамас” бўлса, унинг ҳайдовчилари ҳар куни беш мингдан берса у ёғини ҳисоблаб олаверинг, дейди суҳбатдош.\nТадбиркорга кўра, ҳатто маҳаллалар ҳам бу “солиқ”лардан четда қолмаган:\n- Агар маҳаллада беш минг одам яшаса, ўша маҳаллага 3-4 миллион сўм солиқ соляпти, каттароқ маҳалла бўлса, каттароқ солиқ. Ҳеч ким энди ҳозир чўнтагидан бермайди, бу пуллар болалар нафақаси ҳисобидан, ёрдам пули сифатида расмийлаштирилиб олиняпти, деди тадбиркор.\nНамангандаги бир неча дўкон эгаси бўлган тадбиркор Озодлик билан суҳбатда исми сир қолишини сўради. Унинг айтишича, давлат бюджети ҳисобидан қурилаётган объектларнинг ҳаммасида тадбиркорларнинг пул ўтказишга мажбурланиши вилоятда расм бўлиб қолган:\n- Бу бор нарса. Биз ҳоким айтган пулни ўтказишга мажбурмиз. Агар ўтказиб бермасак, сизга нисбатан бошқа вариантни қўллаймиз, деб қўрқитади. Энди ҳар қандай корхонанинг бухгалтериясини текширганда, албатта, бирорта камчилик топилади. Ўша вариантга тушиб қолсангиз, текширувчилардан бошингиз чиқмай қолади. Шунинг учун, тинчгина ўша айтган пулини ўтказиб берамизда, қутуламиз, бу ёғидан худо берсин, дейди тадбиркор.\nОзодлик бу жараённи такшириш давомида Наманган вилояти ҳокимлиги билан боғланди. Телфеон гўшагини кўтарган мулозим, телефон орқали саволларга жавоб бермаслигини айтди.


Россияда миграцияга доир янги қонун 2024 йилдан кучга киради - 24.09.2021, Sputnik Ўзбекистон\nМиграцияга доир янги қонун чет эл фуқаролари учун биометрик маълумотларга эга бўлган ягона ҳужжат жорий этишни назарда тутади. 24.09.2021, Sputnik Ўзбекистон\nТОШКЕНТ, 24 сен - Sputnik. Россия Федерациясида 2024 йилда миграция соҳасига доир янги қонун кучга киради. Бу ҳақида РИА Новостига Миграция бош бошқармаси бошлиғининг ўринбосари Кирилл Адзинов хабар қилди. Янги қонунда қуйидаги асосий ҳолатлар белгиланган бўлади:Россияда миграция тўғрисидаги янги қонун бир неча йилдан буён ишлаб чиқилмоқда. 2021 йилнинг март ойида Миграция бўлими бошлиғи Валентина Казакова Sputnik билан бўлган интервьюда 2021 йил охирига қадар янги қонун ҳукуматга тақдим этилишини маълум қилган эди.\nянги қонун, миграция, россия\n11:22 24.09.2021 (янгиланди: 12:40 24.09.2021)\nМиграцияга доир янги қонун чет эл фуқаролари учун биометрик маълумотларга эга бўлган ягона ҳужжат жорий этишни назарда тутади.\nТОШКЕНТ, 24 сен - Sputnik. Россия Федерациясида 2024 йилда миграция соҳасига доир янги қонун кучга киради. Бу ҳақида РИА Новостига Миграция бош бошқармаси бошлиғининг ўринбосари Кирилл Адзинов хабар қилди.\n"Биз миграция соҳасидаги қоидаларни тубдан ўзгартирадиган катта қонун ёзяпмиз. Бу чет эл фуқароларининг кириши, қолиши, ишлаши билан боғлиқ ҳуқуқий муносабатларга таъсир қилади ва ҳозирда амалда бўлган бир қатор ҳужжатларни бекор қилишга олиб келади. Режаларга кўра, бу қонун 2024 йилда кучга кириши керак ", - деди Адзинов\nЯнги қонунда қуйидаги асосий ҳолатлар белгиланган бўлади:\nРоссияга киришнинг асосий иккита тури: виза билан ва визасиз; (ҳозирги кунда хорижий давтлар виза билан киради, МДҲ фуқаролари - визасиз кириш ҳуқуқига эга)\nчет элликлар учун ягона ҳужжат жорий этилади (биометрик маълумотларга эга бўлган электрон карта). Ушбу ҳужжат ҳозирда расмийлаштириш талаб этилаётган барча ҳужжатлар ўрнини босади;\nмажбурий тиббий суғурта доирасида мигрантларга тиббий ёрдам кўрсатиш қоидалари ўзгаради (бугунги кунда ушбу суғуртадан фақат фавқулодда ва ҳаётига хавф солиши мумкин бўлган ҳолатларда фойдаланиш мумкин);\nРоссияда миграция тўғрисидаги янги қонун бир неча йилдан буён ишлаб чиқилмоқда. 2021 йилнинг март ойида Миграция бўлими бошлиғи Валентина Казакова Sputnik билан бўлган интервьюда 2021 йил охирига қадар янги қонун ҳукуматга тақдим этилишини маълум қилган эди.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ишсиз қолган машҳур мураббийлар: Жозе Моуриньодан – Вадим Абрамовгача\t10:07, 30 апрель 2016\tЖорий мавсумда бир қатор топ-клублар бош мураббийларни ишдан бўшатишди. Бунга уларнинг намойиш қилган самарасиз ўйинлари ва билдирилган ишончни оқламагани сабаб бўлди. “Челси”ни чемпионлик шоҳсупасига олиб чиққан Жозе Моуриньо, “Реал”ни муаммолар гирдобига ғарқ қилган Рафаэль Бенитес, Тошкентнинг “Локомотив” клубини орзиқиб кутилган чемпионлик сари бошлай олмаган Вадим Абрамов шулар қаторидандир. Бугунги саҳифамизда ишсиз қолиб кетган мураббийлар билан сизларни яқиндан таништирамиз.\nДэвид Мойес Ёши: 52да\nФаолият олиб борган жамоалари: “Пахтакор”, “Нефтчи”, “НБУ-Осиё”, “Трактор”, Ўзбекистон U-23, Ўзбекистон МТЖ, “Локомотив” Тошкентнинг “Локомотив” клуби тажрибали мураббий Вадим Абрамовни битта мақсадда жамоага таклиф қилган. У ҳам бўлса Ўзбекистон чемпионлигини қўлга киритиш. Абрамов “Локо” билан Ўзбекистон Кубоги ва Суперкубогини қўлга киритди, бироқ, “темирйўлчилар” орзиқиб кутган чемпионлик сари етаклай олмайди. Жамоа кетма-кет уч йил вице-чемпион мақомида мусобақани якунлайди. Ҳозирда 53 ёшли мутахассисга қайси клуб қизиқаётгани маълум эмас. У катта эҳтимол билан МДҲ давлатларидан бирига йўл олса керак. Буни эса вақт кўрсатади.


Бош прокуратура раҳбариятида ўзгариш | Мулоҳаза қила оладиганлар учун.\nБош прокуратура раҳбариятида ўзгариш\nЎзбекистон Республикаси Президенти Шавкат Мирзиёевнинг 2016 йил 14 декабрдаги Фармонига асосан, Исламджан Джасурович Эргашходжаев Ўзбекистон Республикаси Бош прокурорининг ўринбосари лавозимига тайинланди, деб ёзади telegraf.uz.\nБу ҳақда Бош прокуратура ахборот хизмати хабар берди. Қайд этилишича, шу муносабат билан И.Эргашходжаев Тошкент вилояти ҳокими вазифасини бажарувчи лавозимидан озод этилди.\nМақола 1 734 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Кучи қолмаганларга ўз ҳаётини ўзгартириш учун 12 усул\n20:01 / 07.07.2015\nЗўриқиш, босим, ҳиссий портлаш – номлар ҳар хил, бироқ моҳият ягона нарсага бориб тақалади. Ҳар биримиз бир маротаба бўлсада ўзимизни боши йўқ кўчага кириб қолгандек ҳис қилганмиз. Бугун эътиборингизга ҳаётингизни бутунлай ўзгартирмасада, ҳеч бўлмаганда уни ёқимли қилишга ёрдам берувчи маслаҳатлар рўйхатини ҳавола қиламиз.\nБу ҳолат сизга таниш бўлса керак: соат эрталаб 10, учинчи финжон қаҳвани ичиб бўлдингиз, миянгизда эса ақлли фикрлар ўрнига - бўтқа. Сиз зўриққансиз – ҳам жисмонан, руҳан ва ҳиссий томондан ва илгари сизни хурсанд қилган нарсаларга нисбатан ҳам бефарқсиз. Рағбатлантириш? Эсдан чиқаринг. Соғлиқ ва ўзингизни яхши ҳис қилиш учун ғамҳўрлик лозим.\nНима учундир янги марраларни забт этиш ва бутунлай зўриқиш бир-бири билан ёнма-ён, дея саналади. Аслида эса бундай эмас. Ҳиссий портлаш муваффақиятнинг белгиси эмас, бу йўл билан организмимиз бироз тин олиш кераклигига ишора қилмоқда.\nГенри Форднинг мазкур машҳур ибораси айни ҳақиқат.\n"Ўзимизни ҳаётга қайтаришнинг одатий усуллари, у хоҳ эспрессонинг икки ҳиссаси бўлсин, хоҳ кўзлар остига суртиладиган консилер улардан аниқ фойдага эришиб бўлмайди. Тубдан ўзгариш учун кўпроқ вақт талаб этилади, бироқ охир-оқибат машаққатлар ўзини оқлайди. Бу сизнинг саломатлигингиз ва яхши кайфиятингиз учун киритилган сармоядир, шунинг учун унга жиддий ёндашиш мақсадга мувофиқ".\n•Уйқуга алоҳида эътибор қаратинг\nТанамиз бу – механизм. Мазкур ғаройиб ва бетакрор тизим ғамхўрлик ва ҳордиққа муҳтож. Ишхонадан уйга кетаётиб, ҳар куни компьютерни ўчириб кетасиз, тана ва мияга ҳам айнан шу зарур. Тадқиқотлар шуни кўрсатадики, яхши уйқу мияга кун давомида тўпланувчи заҳарли моддалардан қутилиш имконини берар экан, айнан шунинг учун ҳам етти-саккиз соатлик уйқу руҳий ва жисмоний саломатлик учун жуда муҳим. Вазифангиз – уйқунинг кунлик давомийлигини айнан шу кўрсаткичга етказиш. Ҳар куни 30 дақиқага кўпроқ дам олиш – жуда содда, шундай эмасми?\n2. Нимани қандай истеъмол қилаётганингизни ўйланг\nЕгуликларимизни ўйлаб танлаш учун амалиёт зарур. Айниқса, бу телефонда жавоб бераётиб ёки навбатдаги мактубга хат ёзган ҳолда овқатланишга одатланганлар учун алоҳида аҳамият касб этади. Онгли равишда овқатланиш амалиёти нимани истеъмол қилаётганингиз ва организмингизга қандай олиб келишини тушунишга ёрдам беради. Очликни қондириш ўрнига овқатга бўлган соғлом муносабат шаклланади. Тадқиқотлар натижалари шуни кўрсатадики, бу ёндашув кайфиятни кўтаради, зўриқишлар даражасини камайтиради, фойдали овқатланиш одатларига эга бўлиш ва ҳаттоки ортиқча вазндан халос бўлишга ҳам ёрдам беради.\n3. Кофеинга – йўқ деймиз!\nКофеин шусиз ҳам зўриқаётган асаб тизимини чарчатадиган воситадир. Беҳаловатликда, зўриққанда кофенинг кейинги финжони сизни тетиклантириши мумкин, бироқ узоқ вақтга эмас. Бунинг ўрнига тетикланиш ва қувват олишнинг юмшоқроқ усулларини қўллаб кўринг: жисмоний машқлар ёки медитация қилиш. Агар тонгни кофесиз бошлаш сизга қувонч бахш этмаса, ушбу ичимлик билан бўлган барча муносабатларингизни бошқа, онгли даражага олиб ўтинг.\n4. Ҳаракатланишни бошланг ва тўхтаманг\nҲаракат бу нафақат кайфиятни кўтариш ва зўриқишни камайтирувчи кучли восита, балки хотирани сақлаб қолиш ва умуман фикрлаш қобилияти учун аъло даражадаги самарали усулдир.\nОртиб бораётган босимга жисмоний фаолият ёрдамида қарши туриш мумкин: йога, югуриш ёки велосипедда учиш учун сарфланган ҳар бир дақиқа зўриқишга қарши курашишда асқотади.\nТонгги оддий жисмоний машқлар бутун кун учун зарур суръатни ҳадя этиб, диққатни муҳим вазифаларда жамлашга ёрдам беради. Муваффақиятли инсонлар айнан тонгда шуғулланишни хуш кўришларини қайд этиш лозим. Кунни маслаҳат берилган 10 дақиқа жисмоний машқ қилишдан бошланг ва унинг давомийлигини ярим соатгача етказинг.\n5. Энг яхши ҳордиқ – сукунат\nАлбатта, медитация қилишни эслаб ўтмасдан илож йўқ. Дарҳақиқат, бу катта ёрдам беради. Шифокорларга ташриф буюришнинг деярли 80 фоизи бу зўриқишлар натижасидир, вақт ва маблағ сарфини тасаввур қилиб кўринг. Бу ҳаражатларни оддий медитация қилиш орқали қисқартириш эса ундан ҳам ҳайратланарли. Бу амалиёт зўриқишни енгиб ўтиш, иммунитетни мустаҳкамлаш, уйқуни тартибга солиш ва ўзимизни бахтли ҳис қилишга ёрдам беради. Яна бир фойдали тарафи, доимий равишда медитация қиладиган инсонлар онгли равишда фикрлаб, беҳаловатлиликни камроқ ҳис этадилар.\n6. Терингизга ғамхўрлик қилинг\nБарчаси жуда оддий: терингиз бахтлими, демак сиз ҳам бахтлисиз. Шубҳасиз, бу одатни мустаҳкамлаш бошқаларидан фарқ қилмайди, унинг учун ҳам вақт талаб этилади. Бу ерда уч ҳафта қоидаси ҳам у қадар муҳим эмас – доимийлик ва бу нарсани нима учун амалга ошираётганлигингизни тушуниш календардаги кунларни ўчириб боришга қараганда фойдалироқдир. Консилер чарчаш белгиларини икки дақиқада беркита олади, бироқ теридаги ҳақиқий ўзгаришлар ичдан содир бўлиб, секин бироқ тўғри тарзда содир бўлади. У хоҳ косметика ёки егулик бўлсин, юз рангини яхшиловчи воситани эмас, организмга ҳақиқий фойда келтирувчи нарсани танланг. Керакли муолажаларни тонгда ва кечки пайтда такрорланг – бир қанча вақт ўтгач, тери соғломлик нурини сочаётгани ва кайфият ҳам у қадар тушкун эмаслигини сезасиз. Жуда оддий, бироқ инсоният бундан яхшисини ҳали ўйлаб топгани йўқ.\n7. Эгони эмас, руҳиятни озиқлантиринг\nБу ерда барчаси жуда оддий: сизни хурсанд қиладиган нарсаларни амалга оширинг. Барча ютуқларимиз ҳам қалбимизни қувончга тўлдира олмайди. Ва ниҳоят узоқ вақтдан буён орзу қилган туфлини сотиб олинг, тушликда ўзингизни музқаймоқ билан сийланг ва дам олиш кунлари эски фильмларни томоша қилинг. Барчада – ҳа майли, кўпчилигимизда ишларимизни амалга ошишириш учун битта ёки иккита сабаб бўлади: бу хурсандчилик олиб келади. Бу ишлар рўйхатидаги яна бир пункт бўлгани учун уни амалга ошираётганингиз йўқ. Хурчандчилик. Сиз учун. Тамом вассалом.\n8. Ички овозга ишонинг\n“Ич-ичимдан ҳис қиляпман” қабилидаги ибора метафора эмас. Муҳим қарорларни қабул қилишдан олдин ҳисларингизга эътибор беринг: кўпинча тана бизга нима кераклигини айтади. Чарчаган бўлсангиз, дам олинг. Кўнглингиз танаффус истаётган бўлса, у ер-бу ерга боринг. Бир сўз билан айтганда, ишлар кўнгилдагидек бўлмаганда, биринчи бўлиб сабабини ўзингиздан сўранг. Агар интуицияли инсон бўлмасангиз, ички овозга қулоқ тутишни ўрганиш учун бироз вақт талаб этилади. Барча муаммолардан чалғиб, бироз тин олинг ва айнан ҳозир нимани ҳис қилаётганингиз ҳақида жавоб беринг. Нима истаётганингизни жуда яхши билишингиз катта эҳтимолликка эга. Ўзимизга қулоқ тутиш учун эса бироз тўхташимиз керак.\n9. Ишларнинг одатий тартибига амал қилманг\nҲафтада бир марта умуман янги бўлган нарсани синаб кўришни ўзингизга вазифа этиб белгиланг. Иштиёқингиз қўп бўлса, бир кунда бир марта бўлса ҳам бўлади. Бу жудаям улкан ғоя бўлиши шарт эмас, мисол учун ишга бошқа йўлдан боринг. Ҳатто мана шу арзимас нарса ҳам – ғаройиб тажрибадир. У мияни янги фикрлаш усуллари ва ҳис қилишга тайёрлайди, бу эса натижада сизни бироз бахтиёр инсонга айлантиради.\n10. Атрофдаги оламингизни ўзингиз учун қулай тарзда барпо этинг\nБарча маънода соғлом муносабат қуришнинг дастлабки босқичи – ҳаётингиз учун олган масъуллигингиздир. Алоқаларингизни таҳлил қилинг ва улар ҳаётингиз учун қандай ҳисса қўшаётганига аҳамият қаратинг.\nАтрофдагиларни танлашга масъуллик билан ёндашганлар қарор қабул қилишда ҳам ўзларига кўпроқ ишонадилар.\n11. Янги нарсаларни ўрганинг\nЯнги билимларни ўрганиш жараёни сизни бахтли қилиши бу – факт. У яна ҳаётни узайтириш, уни қизиқарли қилиш ва ортиқча хавотирдан халос этади. Кичигидан бошлашни истайсизми – тўқишни ўрганинг. Тармоқда ўргатувчи видеороликлар талайгина, бу айёр ишни ўрнингиздан турмай ҳам ўрганишингиз мумкин. Агар сизни катта мақсадлар ўзига жалб этса, у ҳолда уч ойлик веб-дизайн курсларига йўл олинг. Нима билан шуғулланишни истаманг, онгингиз бунинг учун сиздан миннатдор бўлади.\n12. Кундалик тутишни бошланг\nЗўриқишни олиш, ижодий қобилиятларни ривожлантириш, ўз-ўзига бўлган ишончни орттириш ва мақсадга эришиш учун куч-қувват ато этиш - бу машғулот оддий эмас, жуда кўп фойдали қирраларга эга. Агар бу сизга қийинчилик туғдирса, у ҳолда ҳар куни нимадир ёзиш шарт эмас. Бу билан неча маротаба шуғулланиш эмас, матнни яратиш жараёнининг ўзи муҳим саналади, шунинг учун буни ҳафтада бир марта амалга оширса ҳам бўлади. Таймерни ўрнатинг, “Бугунги кундан нимани кутяпман” саволига жавоб ёзинг. Ишонинг, охир-оқибат сиз бу сеансларни орзиқиб кутадиган бўласиз.\nАйтингчи, сиз бу усулларни қўллаб кўрганмисиз ёки сизга бошқалари ёрдам берадими? Ўз маслаҳатларингизни биз билан ўртоқлашинг!


Бургернинг ҳақиқий “отаси” ким?\nKun.uz light 11:51 / 27.08.2018 15403\nБугун кимни гамбургер ёки бургер билан лол қолдириш мумкин? Бундай одам Ер юзида топилмаса керак. Бироқ кулинариянинг бу ижод маҳсули қаердан келиб чиқди? Тез тайёрланадиган егуликлар тарихи билан таниш бўлганлар учун гамбургер – бургер турларидан бири экани янгилик эмас.\nАниқланишича, нафақат Америка, балки дунё фастфуди қироли – бургернинг тарихи чалкаш. Кулчалар ўртасига солинган котлетлардан иборат бутерброд пайдо бўлишига америкалик, немис ва бошқа халқлар ўз ҳиссаларини қўшишни исташган.\nАслида егуликни тез ва қулай ҳазм қилишни ким ўйлаб топди? Бифштексни йўлда кетаётиб ейиш ечими қандай пайдо бўлди?\n«Гамбургер» номидан бошлаймиз. Бу сўз Гамбург немис шаҳрига ўхшаб талаффуз этилишини рад этишдан маъно йўқ. Кулинар фаолият тарихчиларининг фикрига кўра, бу таомнинг рецепти Америкага германиялик эмигрантлар билан кириб келган: Европанинг бу мамлакатида анча вақт олдин қовурилган гўшт ноннинг орасида тортилишни бошлаган.\nБошқача фикр ҳам мавжуд: бутерброд номи америкача илдизга эга: Америкадаги Гамбург шаҳридан келиб чиққан. 1885 йилда ҳар йили ўтказиладиган Гамбург ярмаркасида (АҚШ) ака-ука Менчислар қовурилган котлетни икки бўлак нон орасида тортишган. Маҳсулотлар учун Фрэнк ва Чарльз чўчқа гўштидан фойдаланишган, бироқ у тугагач, мол гўштига ўтишган.\nДеярли бир вақтда (1885 йил) икки қаватли кулча орасига қийма солинган бутербродлар пайдо бўлди. Унинг муаллифи Сеймурлик Чарли Нагрин (у ҳам АҚшдан) ўз ижод маҳсулини «Чарли Гамбургери» деб номлаган. У бундай жойлаштирилган гўштни йўлда ҳам ейиш қулай деб ҳисоблаган.\n1891 йилда келиб чиқиши америкалик бўлган (Талса шаҳри) Оскар Вебер Билби оиласи томонидан гамбургерга муаллифлик ҳуқуқи уларнинг аждодларига тегишли экани айтилган. Бу фикр шу даражада ишончли эдики, Оклахома штати губернатори 1991 йилда Талса шаҳрини гамбургернинг ҳақиқий ватани дея тан олган.\nЯна бир ошпазни гамбургерни яратганлар рўйхатига киритиш мумкин. Бу – Отто Куасава. 1891 йилда портдаги қаҳвахонада ишлаш вақтида устига қовурилган тухум қўйилган котлетларни тайёрлаган. Бундай егулик барча денгизчиларга ҳам ёқавермаган. Кўпчилиги тухумни бир четга суриб, нон ва гўштни истеъмол қилишган.\nБу ерда Техасда жойлашган афиналик Флетчер Дэвис бургер тарихига аралашиши мумкин. У 1880 йилдаёқ нон бўлаклари орасига пиёз ва хантал қўшилган гўштни жойлаштиришни ўйлаб топган. Унинг оиласида ўзлари тайёрлаган бургерлар билан савдо қиладиган дўкон ҳам бўлган.\nЮқорида қайд этилган фамилияларга қарамай, 2000 йилда АҚШ Конгресси кутубхонаси томонидан америкалик гамбургернинг ҳақиқий «отаси»нинг номи айтилди. У - Луи Лессинг. 1900 йилда Нью-Хейвендаги емакхонада ишлаган вақтида у тез тайёрланадиган таомга буюртма олган. Луи қийма бўлагини олиб, ундан ингичка котлет шаклини ясаган ва икки тост орасига қўйиб, столга тортган. Бургер тарихининг асоси мана шу ердан бошланган.\nКўриб турганингиздек, таом машҳурликка эришишида энг катта ҳисса америкаликлар томонидан қўшилган.


Пора билан қутилмоқчи эди бўлмади\n7 Фев 2019 2642\nҚашқадарё вилоятининг Муборак тумани ИИБ ҳузуридаги ТБ суриштирув гуруҳи суриштирувчиси С.Д. туман ИИБ бошлиғи номига билдирги билан мурожаат қилган.\nУнинг маълум қилишича, 4 февраль куни “Ширинбулоқ” ЙПХ масканида Хоразм вилояти Гурлан туманида яшовчи, Ғайрат Худойберганов бошқарувидаги “Исузу” юк автомашинаси юкхонасидан Хоразм вилояти Гурлан тумани “Сохтиён” МФЙда яшовчи Р.Б.га тегишли 150 қоп аммиакли селитра минерал ўғит маҳсулоти борлиги аниқланган, Бу ҳақда Ички ишлар вазирлиги матбуот хизмати хабар бермоқда.\nУшбу ҳолат юзасидан терговга қадар текшириш ҳаракатлари олиб бориш жараёнида Р.Б. автомашинани мусодара қилмаслик ва ишни унинг фойдасига ҳал қилиб бериш эвазига ходимга пора сифатида 4 млн. сўм пулни таклиф этган. Ички ишлар вазирлиги хавфсизлик бошқармаси ва прокуратура ходимлари ҳамкорлигида ўтказилган тадбир натижасида Р.Б. пора сифатида 3 млн. 819 минг сўм пулни ходимнинг хизмат хонасида унга бераётган вақтда ушланган. Мазкур ҳолат юзасидан жиноят иши қўзғатилиб, тергов ҳаракатлари олиб борилмоқда.


Ҳабибнинг отаси Флойд билан жангнинг тахминий вақти ва ерини маълум қилди » Murodbek.Net\nДата: 07/12/2018, 23:47\nҲабиб юқори тоифали боксчилар билан машқни бошлаб юборган.\nРоссиялик мутлақ жанглар чемпиони Ҳабиб Нурмуҳамедовнинг отаси Абдулманноп Нурмуҳамедов ўғли ва бокс бўйича жаҳон чемпиони Флойд Мейвезер ўртасида бўлиб ўтиши мумкин бўлган жанг ҳақида маълумот берди.\n“Ҳабибнинг Мейвезер билан жанги бўлиши учун имконият бор. Флойд ўзи бизнинг жамоа билан алоқага чиқди. Шундай экан бу нафақат икки томон учун балки жуда жиддий инвесторга ҳам қизиқ. Жанг 4 май куни Грознийдаги 30 минг ўринли “Ахмат-Арена”да ўтказилиши мумкин. Ҳабиб юқори тоифали боксчилар билан машқ қиляпти”, деган Абдулманноп Нурмуҳамедов.\nҲабибнинг жамоси тўққиз ойга дисквалификация қилинса, улар бу муҳлатдан бокс бўйича жангга тайёргарлик кўриш учун фойдаланмоқчи. Абдулманноп Нурмуҳамедов Конор ва Флойд ўртасидаги жангни кузатиб чиққан ва Ҳабиб Конордек 3-4 раунд эмас, 7-8 раунд яхши ҳолатда жанг қила олишига ишоняпти.\nУнинг сўзларига кўра, Ҳабибнинг ёш ва чидамли экани, Мейвезер эса 41 ёшга тўлганини эсдан чиқармаслик керак.


"Иннопром" якунлари: Россия ва Ўзбекистон компаниялари неча пуллик шартномалар имзолашди? - 08.04.2021, Sputnik Ўзбекистон\n"Иннопром" якунлари: Россия ва Ўзбекистон компаниялари неча пуллик шартномалар имзолашди?\nТОШКЕНТ, 8 апр — Sputnik. Тшкентда 5-7 апрелд кунлари бўлиб ўтган "Иннопром" халқаро саноат кўргазмасида 128 миллион долларлик шартномалар имзоланди, деб хабар\nТОШКЕНТ, 8 апр — Sputnik. Тшкентда 5-7 апрелд кунлари бўлиб ўтган "Иннопром" халқаро саноат кўргазмасида 128 миллион долларлик шартномалар имзоланди, деб хабар қилди Россия Саноат ва Савдо вазирлиги. "Иннопром"нинг дастурий директори Антон Атрашкин сўзларига кўра, ушб кўргазма Россия компаниялари учун Ўзбекистон катта қизиқиш уйғотаётганини кўрсатган. Унинг якунлари ижобий бўлган: кўргазма илк бор Тошкентда ўтказилаётганига қармасдан, аксарият иштирокчилар ўзларига ҳамкор топа олишган. Россия саноат ва савдо вазири Денис Мантуров айтишига қараганда, ушбу кўргазма доирасида имзоланган шартномалар Россия ва Ўзбекистон савдо-иқтисодий муносабатлари жуда илдам ривожланаётганини кўрсатади. "Иннопром"нинг 3 куни давомида кўргазмада бутун Марказий Осиё ҳудудидан 10 мингдан ортиқ киши ташриф буюрган. Эслатиб ўтамиз, "Иннопром 2021" кўргазмасида Россия томонидан 300дан ортиқ Ўзбекистондан 1000 дан ортиқ компаниялар иштирок этишди. Ундан ташқари кўргазмада Арманистон, Беларусь, Германия, Қозоғистон, Қирғизистона, Франция, Чехия ва Япониялик компаниялар иштирок этган.\nиннопром 2021, иқтисод\nТошкентда бўлиб ўтган биринчи "Иннопром" жуда самарали ўтди, деб хабар қилишмоқда аксарият экспертлар.\nТОШКЕНТ, 8 апр — Sputnik. Тшкентда 5-7 апрелд кунлари бўлиб ўтган "Иннопром" халқаро саноат кўргазмасида 128 миллион долларлик шартномалар имзоланди, деб хабар қилди Россия Саноат ва Савдо вазирлиги.\n"Россия ва Ўзбекистон компаниялари умумий қиймати 128 миллион доллар бўлган 21та шартнома имзолашди. 50дан ортиқ Россиялик иштирокчилар келгуси йилда ҳам иштирок этишга қизиқиш билдиришди", - дейилган хабарда.\n"Иннопром"нинг дастурий директори Антон Атрашкин сўзларига кўра, ушб кўргазма Россия компаниялари учун Ўзбекистон катта қизиқиш уйғотаётганини кўрсатган. Унинг якунлари ижобий бўлган: кўргазма илк бор Тошкентда ўтказилаётганига қармасдан, аксарият иштирокчилар ўзларига ҳамкор топа олишган.\nРоссия саноат ва савдо вазири Денис Мантуров айтишига қараганда, ушбу кўргазма доирасида имзоланган шартномалар Россия ва Ўзбекистон савдо-иқтисодий муносабатлари жуда илдам ривожланаётганини кўрсатади. "Иннопром"нинг 3 куни давомида кўргазмада бутун Марказий Осиё ҳудудидан 10 мингдан ортиқ киши ташриф буюрган.\nЭслатиб ўтамиз, "Иннопром 2021" кўргазмасида Россия томонидан 300дан ортиқ Ўзбекистондан 1000 дан ортиқ компаниялар иштирок этишди. Ундан ташқари кўргазмада Арманистон, Беларусь, Германия, Қозоғистон, Қирғизистона, Франция, Чехия ва Япониялик компаниялар иштирок этган.


Гавайи суди Трамп қарори инсон ҳуқуқлари бузилишига сабаб бўлади деб ажрим чиқарди\n26 январ 2021, Тошкент вақти: 00:04\nПрезидент Трампга қарши Вашингтонда ўтган намойишлардан бири.\nАҚШнинг Гавайи штати суди президент Трампнинг бугун кучга кириши лозим бўлган аҳолиси асосан муслмонлардан иборат бўлган 6 давлат ватандошларини мамлакатга киритмаслик тўғрисидаги қарорини 15 март куни кўриб чиқди.\nОкруг судьяси Деррик Уотсон президент Трамп қарори ижро этиладиган бўлса Гавайи штати “ўрнини тўлдириб бўлмайдиган даражада катта зарарга учрайди”, деб ажрим чиқарди.\nГавайи штати президент Трампнинг мазкур қарори одамларни дини ва миллатига қараб камситилишига сабаб бўлади ҳамда гавайаликларнинг Эрон, Сурия, Судан, Сомали, Ливия ҳамда Ямандаги қариндошлари билан дийдорлашувига тўсиқ қўяди, деб ҳисоблайди.\nВашингтон, Миннесота, Орегон, Нью-Йорк ва Массачусетс штатлари ҳам Дональд Трампнинг 6та мусулмон давлатидан келаётган муҳожирларни Қўшма Штатларга киритмаслик қарорини ноқонуний деб топиш илтимоси билан федерал судга мурожаат қилди. Ҳозирча федерал судлар бу штатлар даъвоси юзасидан қарор чиқаргани йўқ..\n6 март куни имзоланган қарорга биноан 6 давлат- Эрон, Сурия, Судан, Ливан, Сомали ва Яман ватандошларига АҚШ визасини бериш 90 кунга тўхтатиб қўйилади. Янги рўйхатдан Ироқ олиб ташланган.\n16 мартдан кучга кирадиган мазкур қарорда АҚШда қочқинларга ёрдам дастурини ҳам 120 кунга тўхтатилишини назарда тутади.\nТрампнинг 7 мусулмон давлат ватандошларини АҚШга киритмасликка оид 27 январдаги қарори Америка ва халқаро майдонда жиддий норозиликларга сабаб бўлган ва қарорга қарши кўп минг кишилик намойишлар ўтказилган эди.\nФедерал судлар бу қарор ижросини бекор қилгани ортидан 6 март куни Трамп муҳожирлар тўғрисидаги янги қарони имзолаган.


Ўзбекистонда парламент сайловининг иккинчи босқичи 2020 йил 5 январига белгиланди. Бу ҳақда Ўзбекистон Марказий сайлов комиссияси матбуот маркази маълумот тарқатди.\nДепутат сайланмай қолган 25 та сайлов округида такрорий овоз беришни 5 январда ўтказиш қарорини МСК 25 декабрь куни ўтказилган мажлисида қабул қилган.\nМазкур округларда номзодлардан ҳеч қайсиси биринчи босқичда 50 фоиздан кўпроқ овоз ололмаган. Сайлов кодексига кўра, такрорий овоз беришда энг кўп овоз олган номзод ғолиб ҳисобланади, яъни унга сайловчиларнинг қанча фоизи овоз бергани бу гал аҳамиятга эга бўлмайди.\nЎзбекистонда 22 декабрь куни парламент сайловининг биринчи босқичи ўтказилган. Унда парламент қуйи палатасидаги 150 ўрин учун беш партиядан 750 номзод даъвогар бўлган.


10. Яна бир Бусра сафари\nҲазрати Ҳадижа Шомга юборадиган карвонининг тайёргарлигини кўраётганда Атика амма келиб, жияни Муҳаммаддан сўз очади. “Шомга карвон юбораётганинг ҳақида эшитдик. Агар бу ишни Унга топширсанг сендан миннатдор бўлар эдик.” Роҳиб Настура одоб билан ҳузурига келиб “Исо алайҳиссаломга Инжилни юборган Аллоҳ ҳаққи учун айтаманки, сен сўнгги пайғамбарсан. Қани энди сенга ваҳий тушадиган кунларга етсам-у, хизматингда бўлсам” деди.\n- - Сарваримиз изларидан - 10\nҲувайлид қизи Ҳадижа (родиаллоҳу анҳа) Макканинг аслзода оилаларидан бирига мансуб эди. Насаби\nҳазрати Қусайда алайҳиссалоту вассалом Жанобимиз билан бирлашади. Бундан аввал икки марта турмушга чиққанди. Атик бин Азиздан бир қизи, Абу Хола Ҳинд бин Зурора ат-Тамимийдан бир ўғли бор эди.\nКучли, ишбилармон, доно аёл эди. Карвончиликдек қийин ишнинг уддасидан чиқарди. Қулларига, хизматидагиларга шафқат билан муносабатда бўлар, фикрларини сўрар, қўллаб-қувватларди. Хизматчилари ҳам шу сабабдан унга содиқ эдилар.\nҚурайшликлар бу марҳаматли аёлни “пок” маъносига келадиган “Тоҳира” ва буюк маъносини берадиган “Кубро” номи билан атардилар.\nМалика-и арабнинг албатта сўровчилари кўп эди. Бой-бадавлат ва обрў-эътиборли кишилар унинг остонасини тўздиришарди. Ҳадижа хоним уларнинг ҳеч бирига мойиллик билдирмасди.\nБир кечаси туш кўради... Ой осмондан тушиб, бағрига кирибди. Нури қўлларидан чиқиб, теварак-атрофни чароғон қилиб ёритмоқда эди...\nТуш таъсирида уйғониб, бориб амакисининг ўғли Варақа бин Навфалга гапириб беради. Варақа ўзи кўп китоб ўқиганидан кўз нурини йўқотган, лекин илми дарёдек бир зот эди. (Ҳадижа ҳам кўп китоб ўқир, Таврот ва Инжилдан хабардор эди.) Варақа тушни “Бизга билдирилган охир замон пайғамбари дунёга келди. Эй Ҳадижа, сен У билан турмуш қурасан ва биринчи бўлиб имон келтириш шарафига эга бўласан. Бу дин бутун жаҳонга ёйилиб, нури оламни қамрайди!” деб таъбир этади. Ҳазрати Ҳадижа бу сирни ҳеч кимга айтмай сақлайди.\nШу вақтларда Сарвари коинот 25 ёшлар атрофида эди. Аммаси Атика билан амакиси Абу Толиб уни уйлантириш ҳақида маслаҳат қилишди. Бу ишга қўллари калталик қилди. Шундан сўнг аввал жиянларига пул топадиган бир иш топмоқчи бўлдилар. Маккада эса иш дейилганда ҳамманинг ўйига фақат битта нарса келади “Карвон!”\nҲазрати Ҳадижа Шомга юборадиган карвонининг тайёргарлигини кўраётганда Атика амма келиб, жияни Муҳаммаддан сўз очади. “Вақти келди. Уни уйлантиришимиз керак. Лекин тўй қиладиган бойлигимиз йўқ. Шомга карвон юбораётганинг ҳақида эшитдик. Агар бу ишни Унга топширсанг сендан миннатдор бўлар эдик” дейди.\n- Эй саййида-и Қурайш, Муҳаммад-ул Амин ҳақида эшитганман. Тўғрилигига шубҳам йўқ. Лекин карвонни бошқариш маҳорат талаб қилади. Шунинг учун ўзи билан кўришиб, гаплашишим керак.\nБу ишларнинг кўрган туши билан алоқаси борлигини ҳис этиб, севинчи ичига сиғмасди. Ҳабибуллоҳ келадиган вақт янги либослар кийиб, уйини безатиб, хизматчиларига кўрсатмалар бериб, таъбири жоиз бўлса, султонлардек кутиб олади. Келганида олдида самовий китоблар бор эди. Бир Тавротга, бир Жанобимизга қарайди. Ҳатам-ул анбиёга оид белгиларни топади.\nОртидан амирлар, подшолар югуриб юрган Ҳадижа қарор қабул қилганди. У билан турмуш қуриб, сўнгги пайғамбарга хоним бўлиш шарафига эришади.\nКарвон ҳозирланаётганда Ҳабибуллоҳга бир қимматбаҳо либос юборди. Бундан ташқари, ҳукмдорлар киядиган бир либос тиктириб, энг ёш ва энг кучли туяни безатиб жўнатади. Сўнгра хизматчисини ёнига чақириб “Тинглагин Майсара, карвон Маккадан чиқиб кетгунча Муҳаммад-ул Амин йўл кийимида ўз туясида боради. Лекин шаҳардан чиққан заҳоти Унга шу либосларни ҳадя этганимни айтиб, буларни кийишини илтимос қиласан. Уни безатган туяга миндириб, жиловини тутасан. Унутмагин, унинг амрига бўйсунгин. Уни ранжитма, хафа қилма, чарчатмагин. Ҳамиша кўз-қулоқ бўлгин, таҳликаларда ҳимоя қилгин. Бу савдодан фойда тушадими-йўқми, умуман аҳамияти йўқ, у ерда ортиқча ҳаялламанглар!” деди.\nВақти келиб, туялар сафга тизилади. Йирик товонларини тупроққа уриб, атрофни чанг-тўзонга белаб, йўлга тушадилар...\nАбдулмутталиб ўғиллари учун бу аслида қайғули ҳолат эди. Оиладан бир киши илк марта бошқасининг карвони билан ёлланган ишчи сифатида йўлга чиқмоқда эди. Қурайшда ҳақ эвазига ишлаш аслзодаларга мос эмас эди.\nКарвон секин-аста узоқлашиб, водийлар ичида кўздан йўқолади. Дам олиш учун тўхтаганларида Майсара қимматбаҳо кийимларни бериб “Ҳадижа хонимнинг амри. Мана шуларни кийишингизни истадилар” дейди. Сўнгра ёш ва кучли туяга миндириб, унинг жиловидан тутади. Бу имтиёз карвондаги Абу Жаҳл ва Шайбанинг назаридан четда қолмайди. Ҳасадлари келиб, ичи қоралик қилиб ҳаловатлари бузилади. Ҳатто Майсарани четга тортиб “Бу илтифот нима учун? Унга эски либосларини кийдир, бироз қийналсин” дейишади. Майсара “Ўз ишингизни қилинг, менинг ишимга аралашманглар” деб жавоб беради.\nЛекин Хузайма бин Ҳаким Суламий (Хадижа онамизнинг қариндоши бўлади) Сарвари коинотнинг фавқулода ҳолларига шоҳид бўлиб, ҳайратдан донг қотади.\nБу орада туялардан иккитаси йиқилиб ётиб қолади. Йўл эса узоқ. Ёлғиз чора иккисини сўйиб, юкларини бошқа туяларга тақсимлаб чиқиш эди. Майсара чорасиз эди. Ваҳимага тушиб Ҳабибуллоҳнинг ёнига бориб, ёрдам сўрайди. Фахри коинот келиб туяларнинг бошини ва оёқларини силаб-сийпайди. Аллоҳу таолонинг лутфи билан мажолсиз туялар сапчиб туриб, карвоннинг олдига тушиб йўрғалай бошлайди.\nХузайма Майсарага қараб “Битта жойга ёзиб қўйгин. Кейин айтмади дема. Ҳали кўрасан, бу йигитнинг шони юксак бўлади. Қайси бирин айтай, боши устида соя қилган қушлар, қўли тегиши билан кўпайган овқатлар, яшилга бурканган дарахтлар...” дейди.\nЭски Шом деб ҳам аталадиган Бусра бир қанча маданиятни ўз ичига олган антик бир шаҳар эди. Баланд-баланд устунлар, театрлар, саройлар... Қурайш карвони яна монастир атрофида дам олишга тўхтайди. Бахира вафот этган, унинг ўрнига талабаси Настура ўтирганди. У ҳам сўнгги пайғамбарга ишонган, Ҳижоз тарафлардан бир аломат кутмоқда эди.\nТуялар чўктирилиб, юклар туширилади. Жанобимиз қуриган зайтун дарахтининг тагига ўтиради. Шу онда дарахт яшилланиб, мева солади... Бу ажойибот Настуранинг назаридан четда қолмайди. Тезда чопиб бориб “Лот ва Узза ҳаққи учун исмингни айтгин” дейди.\n- Менга бундан оғир гап айтилмаган.\nБахира айтган Расул шумикан?! Майсарага ўгирилиб “Кўзларидаги қизиллик доим борми?” деб сўради.\nРоҳиб Настура одоб билан ҳузурига келиб “Исо алайҳиссаломга Инжилни юборган Аллоҳ ҳаққи учун айтаманки, сен сўнгги пайғамбарсан. Қани энди сенга ваҳий тушадиган кунларга етсам-у, хизматингда бўлсам” деди.\nСўнгра Майсара ва Хузаймани четга тортиб “Биламан ва ишонаманки, Муҳаммад душманлари устидан ғолиб бўлади. Лекин барибир Шомга борманглар деб маслаҳат бераман. Яҳудийларга ишониб бўлмайди” дейди. Майсара соҳибаси Ҳадижанинг “Тезроқ ҳаялламасдан қайтинглар” деган амрини хотирлайди.\nЧўлда ёлғиз ўзи\nЖанобимиз (саллаллоҳу алайҳи васаллам) Бусрага қилган сафарларида тагига ўтирган дарахт чўлнинг чидаб бўлмас жазирамасига қарамасдан асрлардир қуримаган. Ҳозирда Иордания ҳудудларида бўлган (Ал-Мафрақ) бепоён саҳрода ундан бошқа дарахт йўқ. Режиссёр Мустафо Гоувернеурнинг бу дарахт ҳақида туширган фильми ботаникларни ҳайратга туширди.\nБусрада сотадиганларни сотиб, оладиганларни олиб, Шомдан қайтаётган карвонга қўшиладилар. Маккага уч фарсаҳ қолганида Майсара туялардан бирини безатиб, Ҳабибуллоҳга “Энди боринг, соғ-саломат қайтганимиз ҳақида хонимга хабар беринг” деди. Абу Жаҳл ёнларига келиб дейди:\n- Бу газлама ва гиламлар нима учун керак?\n- Хонимнинг қўли очиқ, сахий. Эҳтимол буларни мужда-суюнчи олиб борган одамга ҳадя қилар.\n- Лекин нимага Муҳаммад? У йўл билмаса, из билмаса, бошқасини юбор!\n- Бу менинг ишим, сен аралашма!\nТўғриси Жанобимиз теварак-атрофни яхши билмасди, уни устига йўлга чиқиши билан ғалати бир уйқу босди. Аллоҳу таоло Жаброил алайҳиссаломни кўмакка юборади ва уч кунлик масофани бир онда босиб ўтадилар.\nҲазрати Ҳадижа жориялари билан уйнинг томига чиққан эди. Муждачини кўриб, бу ўша бўлиши керак, чунки икки қуш қанотини очиб соялаб келмоқда. Ниҳоят, Ҳабибуллоҳ эшикни тақиллатиб, мактубни беради. Майсара қисқа ва лўнда ёзган эди. “Хоним Муҳаммад-ул Аминнинг баракати билан фойдамиз кутганимиздан кўп бўлди. Сизга айтадиган кўп нарсам бор.”\nҲадижа-и Кубро жавоб ёзиб берди. Туяни устидаги безак-зийнатлари билан муждачига ҳадя қилади. Ҳабибуллоҳ жавоб мактубини олиб, шу кун ичида карвонга қайтади. Уни узоқдан кўрган Абу Жаҳл “Мана, йўлидан адашиб қайтиб келяпти. Сенга айтмаганмидим, бошқасини юбор деб” дейди. Лекин жавоб мактубини кўргач, ўзини йўқотиб қўяди: “Ишонмайман, бу вақт ичида шунча масофани босиб ўтиб бўлмайди!”\nКарвон Маккага кираётганда Ҳадижа онамиз дераза ёнида эди, кўзлари Фахри коинотда...\nҲадижа волидамизнинг Жанобимиз (саллаллоҳу алайҳи васаллам) билан турмуш қурганини биласиз. Лекин “Майсара қаёққа кетди?” деб сўрашингиз мумкин. Шундай содиқ бирининг илк мусулмонлар орасида бўлиши керак эмасмиди? Исми нимага Амморлар билан, Билоллар билан тилга олинмайди?\nИбни Ҳожар Асқалоний “Ал-Исоба” китобида ғуломи Ҳадижа ҳақида “Биъсатга етишиб-етишмаганлиги ҳақида ҳеч қандай маълумотга эга бўлмасам ҳам, эҳтиётан Асҳоби киром сафига ёздим” деб айтган. У ҳолда бизга у ҳақда гап кетганда “родиаллоҳу анҳ” дейишдан бошқа иш қолмайди.


БМТ Мянмарни мусулмонларни “этник тозалашда” айблади - BBC O'zbek\nБМТ Мянмарни мусулмонларни “этник тозалашда” айблади\nМянмар роҳинга мусулмонларини этник тозалашга ҳаракат қилмоқда, деб айтган БМТнинг юқори лавозимли мулозими Би-би-си билан суҳбатда.\nБМТ Қочқинлар агентлигидан Жон Маккиссикнинг айтишича, Мянмар (Бирма) ҳарбий кучлари роҳинга мусулмонларини қатл қилмоқда, уларни қўшни Бангладешга кўчишга мажбур қилмоқда.\nМянмар ҳукумати ўтган ой охирларида чегарачиларга қарши ҳужумлар туфайли махсус амалиёт ўтказмоқда.\nҲарбийлар мусулмонларни ўлдираётгани ҳақида айбловларни рад этади.\nБирма мулозимларига кўра, роҳинга мусулмонлари шимолий Рахин штатида гўё ўз уйларини ўзлари ёқишмоқда.\nБи-би-си айни даъволарни текшириш учун минтақага сафар қилиш имкониятига эга эмас.\nМинтақага сафар қилиш учун ёрдам ташкилотлари ходимлари ва журналистларга рухсат берилмаяпти.\nРоҳинга мусулмонларининг сони бир миллионга яқин деб ишонилади.\nБирманинг аксар буддавий фуқаролари эса уларни Бангладешдан келган ноқонуний муҳожирлар деб билишади.\nҚўшни Бангладешнинг расмий сиёсатига биноан мамлакатга ноқонуний муҳожирлар киритилмайди, аммо Ташқи ишлар вазирлигига кўра, минглаб роҳинга мусулмонлари Бангладеш ҳудудидан бошпана топишган.\nХабарларга кўра, яна минглаб роҳинга мусулмонлари чегара минтақасига қочиб келишган.\nБМТ мулозими Маккиссикга кўра, муаммони ечиш учун унинг "илдизига" эътибор бериш керак.\nМянмарнинг чегара қўшинлари полицияси роҳинга мусулмонларига қарши "коллектив жазолаш" усулини қўллашмоқда.\n9 октябр куни Мянмар мулозимларига кўра, роҳинга мусулмонларидан таркиб топган жангари гуруҳ тўққиз нафар чегарачини ўлдиришган.\nМаккиссикнинг айтишича, хавфсизлик кучлари "эркакларни ўлдиришмоқда, болаларни сўйишмоқда, аёлларни зўрлашмоқда ва мусулмонларнинг уй-жойларини талаб, ўт қўйишмоқда. Шу йўл билан уларни дарё ошиб Бангладешга қочишга мажбур қилмоқдалар", деб айтган Маккиссик.\n"Бангладеш ҳукумати учун чегарани очиш ҳақида эълон қилиш қийин масала. Чунки бундан кейин Бирма яна қонли зўравонликларни кучайтиради. Шу усул билан улар ўз мақсадларига - Мянмардаги мусулмонларни этник тозалашга эришишмоқчи", деб айтган БМТ мулозими.\nВидео Мусулмонлар зўравонликдан қочмоқда\nМянмарда 30 минг одам яшаб турган жойини ташлаб қочган


Броконьерликка қарши кураш ойлигида 600 та ҳуқуқбузарлик ҳолатлари қайд этилди — Sof.uz\nБроконьерликка қарши кураш ойлигида 600 та ҳуқуқбузарлик ҳолатлари қайд этилди\n10.06 14:57 104 Ўзбекистон\nБроконьерликка қарши кураш ойи тадбирида 2020 йил май ойи давомида давлат инспекторлари томонидан жами 600 та ҳуқуқбузарлик ҳолатлари (ўсимлик дунёсини муҳофаза қилиш, ҳайвонот дунёсини муҳофаза қилиш ва ноқонуний балиқ ови) аниқланган бўлиб, 456 нафар ҳуқуқбузарларга нисбатан жами 2 млрд. сўм жарима ва табиатга етказилган зарар суммалари белгиланган.\nШундан, маъмурий жарималар 447 млн.сўм, табиатга етказилган зарар 1 млрд. 553 млн. сўм ни ташкил этади. Бу ҳақда Давлат экология қўмитаси Ахборот Хизмати хабар берди.\n92 та ҳолат бўйича 702,7 млн.сўм жарима ва табиатга етказилган зарарни ундириш мақсадида тўпланган ҳужжатлар ҳуқуқни муҳофаза қилувчи органларга киритилди.\nҲуқуқбузарлардан 83 та ов қуроли ва аслахалар, 411 та тўрлар, 18 та электр қармоқ, 22 та электр арра ва болталар, 733,8 кг балиқ, 92,5 м³ дарахт ва буталар ўтини олиб қўйилган.\nЎсимлик дунёсини муҳофаза қилиш бўйича жами 348 та ҳуқуқбузарлик ҳолатлари аниқланган бўлиб, 331,5 млн.сўм жарима белгиланган, ўсимлик дунёсига етказилган зарар – 667,4 млн.сўм.\nҲайвонот дунёсини муҳофаза қилиш бўйича жами 11 та ҳуқуқбузарлик ҳолатлари аниқланган бўлиб, 12,4 млн.сўм жарима белгиланган.\nБалиқларнинг ноқонуний овланиши билан боғлиқ жами 120 та ҳуқуқбузарлик ҳолатлари аниқланган бўлиб, 117 млн.сўм жарима белгиланган, уларнинг ноқонуний овланиши натижасида ҳайвонот дунёсига етказилган зарар – 48 млн.сўм.


Айлантириш усули » Geometriya » Referat » Referat | Haqida\nAsosiy / ReferatGeometriya Айлантириш усули\nFayl hajmi 382,91 kB\n1. Тўртта асосий масалани айлантириш усули билан ечиш\n2. Текисликнинг бош чизиқлардан бири атрофида айлантириш\n1.\tТўртта асосий масалани айлантириш усули билан ечиш\n2.\tТекисликнинг бош чизиқлардан бири атрофида айлантириш\nАйлантириш усулида геометрик шакл бирор ўқ атрофида айлантириб проекция текисликларидан бирортасига нисбатан талабга мувофиқ вазиятга келтирилади.\n53-шакл а нуқтани П1 текисликка перпендикуляр i ўқи атрофида айлантиришни яққол тасвири берилган. Бундай ҳолда П1 текисликка параллел бўлган  ҳаракат текислигида а нуқта i ўқи атрофида айлана бўйича ҳаракат қилади. Унинг горизонтал проекцияси айланадан, фронтал проекцияси эса Х га параллел тўғри чизиқдан иборат бўлади.\n52-шаклда П2 текисликка перпендикуляр i ўқи атрофида В нуқтани  ҳаракат текислигидаги ҳаракат траекторияси айлана бўлиб, унинг фронтал проекцияси айланадан, горизонтал проекцияси эса Х ўқига тўғри чизиқдан иборат бўлади.\nА ва В нуқталарнинг i ўқи атрофида  бурчакка бурилгандан кейинги янги А1 ва В1 нуқтадан иборат вазиятни ишғол этгани 52 ва 53-шаклларда тасвирланган.\n52 ва 53 шакллардаги i тўғри чизиқ айлантириш ўқи дейилади. а ва В нуқталардан айлантириш марказигача бўлган R масофа айлантириш радиуси дейилади. О нуқта айлантириш маркази дейилади. а ва В нуқтанинг айланишидан ҳосил бўлган чизиққа айлантириш айланаси ва нуқтанинг ҳаракат қилаётган  текислик ҳаракат текислиги дейилади.\nА (А11 А12) нуқта айлантирилганда кейнги ўрни  айлантириш бурчаги.\nТуртта асосий масалани айлантириш усули билан ечиш\n1-масала: Айлантириш усули билан умумий вазиятдаги тўғри чизиқни проекция текисликларидан бирига параллел вазиятга келтириш.\nАгар тўғри чизиқ П1 ёки П2 текисликка параллел бўлса унинг битта проекцияси Х ўқига параллел бўлиб жойлашади. Шунинг учун а тўғри чизиқни П1 текисликка параллел вазиятга келтириш учун, унинг фронтал а проекциясини Х ўқига параллел вазиятга келгунча айлантирамиз.\n54-шаклда а тўғри чизиқни горизонтал проекциялар текислигига параллел вазиятга келтириш учун қуйидаги этапларни бажариш лозим:\n1. а тўғри чизиққа тегишли А(А1А2) ва В (В1В2) нуқталарни танлаб оламиз: Ааba\n2. а тўғри чизиқнинг В(В1В2) нуқтасидан i(i1i2)П2 айлантириш ўқини ўтказамиз.\n3. а тўғри чизиқнинг айлантириш ўқи атрофида айлантирилган вақтда, а нуқта айлана бўйича ҳаракатланиб А/ вазиятни эгаллайди, В нуқта эса i ўқида ётгани учун қўзғалмас бўлади.\n4. а нуқта а вазиятни ишгол этганда тўғри чизиқ П1 текисликка параллел бўлади. чунки унинг А21 фронтал проекцияси Х ўқига параллелдир.\n5. а тўғри чизиқнинг П2 текислиги билан ҳосил қилган бурчаги  га тенг.\nЮқоридаги ясашлардан  тўғри чизиқнинг ҳақиқий узунлиги топилади. а тўғри чизиқни П2 текисликка параллел вазиятга келтириш учун, айлантириш i(i1i2) ўқини П1 текисликка перпендикуляр қилиб оламиз. Бу масалани ечиш ўқувчиларнинг ўзига ҳавола этилади.\n2-масала. Умумий вазиятда берилган “а” тўғри чизиқни хусусий вазиятга келтириш.\n55-шаклда умумий вазиятдаги а тўғри чизиқни проекциялаш вазиятига келиши учун уни маълум ўқлар атрофида айлантириб ясалади. буни қуйидаги этаплар бўйича бажариш мумкин:\nАВС текисликни П2 текисликка проекцияловчи вазиятга келтириш учун, АВС нинг С учидан С1(С111, С212) горизонтални ўтказамиз ва уни С(С1С2) нуқтадан ўтган i(i1i2) ўқи атрофида  бурчакка айлантирилади.\nНатижада С1 горизонтал Х ўқига перпендикуляр холга келади. Айлантириш ўқини ўтган С1 горизонтал бир марта  бурчакка айлантириш билан учбурчакнинг янги вазиятини аниқлай олмайди.\nШунинг учун унинг кетидан а ва В нуқталарни ҳам  бурчакка кетма-кет айлантирилади. АВС учбурчакнинг янги вазиятга кўчиш билан унинг фронтал проекцияси тўғри чизиқ бўлади. Бу тўғри чизиқ (А12 С12 В12) ва горизонтал чизиқ орасидаги  бурчак, АВС текислик билан П1 текислик орасидаги бурчакни ифодалайди.\n4-масала: Умумий вазиятдаги текисликни айлантириш натижасида уни проекция текисликларидан бирига параллел вазиятга келтириш.\n57-шаклда умумий вазиятда берилган АВС текисликни проекция текисликларидан бирига параллел вазиятга келтириш учун, учбурчакни исталган нуқтаси орқали ўтказилган ўқлар атрофида кетма-кет икки марта айлантирилади. Масалан, учбурчак АВС нинг С учидан П1 текисликка перпендикуляр қилиб i(i1i2) ўқини ўтказамиз. Бу ўқ атрофида АВС учбурчакни айлантирамиз, токи у П2 текисликка перпендикуляр бўлгунча.\nМазкур масалани биринчи этап 3-масалада баён этилган.\nБу масаланинг иккинчи этапида АВС учбурчакнинг А1 нуқтаси орқали ўтган П2 текисликка перпендикуляр i(i11 i12) ўқи атрофида АВС учбурчакни  бурчакка иккинчи марта айлантирамиз. А12 нуқтани айлантириш маркази қилиб, С2 ва В12 нуқталардан айланалар чизамиз, бу айланалар Х ўқига параллел чизиқ билан кесишиб А12 В12 С12 нуқталар П1 текисликка параллел бўлган АВС учбурчакнинг фронтал проекцияси ясалади. Учбурчакнинг фронтал проекцияси буйия унинг горизонтал А11В12С11 проекцияси ясалади. Ушбу А11В12С11 проекцияси учбурчакнинг ҳақиқий катталигига тенг бўлади.\nТекисликнинг бош чизиқлардан бири атрофида айлантириш\nЮқоридаги масаларда умумий вазиятдаги текисликнинг ҳақиқий катталигини кетма-кет икки марта перпендикуляр ўқ атрофида айлантириб эди.\nЭнди балки текисликнинг горизонтал ёки фронтал чизиғи атрофида бир марта айлантириб масалани ечилишини ҳал қиламиз.\n58-шаклда а нуқтани текисликнинг горизонтал атрофида айлантириш натижасида А1 га унинг айлантириш R радиуси эса П1 текисликка параллел вазиятга кўчади. Худди шунга ўхшаш С нуқта ҳам В1 горизонтал атрофида айланиб С11 вазиятга кўчади. Лекин яққол тасвирда В ва С нуқталар кўрсатилмаган, бу эса эпюрда АВС учбурчак кўринишида берилган.\nЮқорида айтилганларга кўри берилган АВС учбурчакнинг В1 горизонтал атрофида айлантириб П1 текисликка параллел вазиятга келтиришни қуйидаги ясаш тартиби бўйича бажарилади:\n1. АВС учбурчакнинг В1 горизонтал проекциясидан В111 горизонтал ўтказиб, унга А1 ва С1 нуқталардан перпендикуляр туширамиз. Шу перпендикуляр бўйича А1 ва С1 нуқталар В111 горизонтал атрофида айлантирилади.\n2. А1О1 ва А2 О2 кесманинг проекциялари бўйича айлантириш радиусини аниқлаймиз, бу эса тўғри бурчакли уч бурчак усулидан фойдаланилади.\n3. Айлантириш маркази О1 нуқтадан О1Ао=R радиуси билан ёй чизамиз, бу ёй А1 дан В111 га перпендикуляр билан кесишиб А11 нуқтани топамиз.\n4. Топилган А11 нуқта билан 11 нуқтани тўғри чизиқ орқали туташтирсак ва бунинг давоми С1 дан ўтказилган перпендикуляр билан кесишиб С11 нуқтани ҳсил қилади. Натижада топилган А11В1С11 учбурчак П1 га параллел ва унинг хақиқий катталигига тенг бўлади. Тўғри бурчакли О1А1Ао учбурчакнинг  бурчаги, АВС учбурчакнинг П1 текислик билан ҳосил икки қилган ёқли бурчакка тенгдир.\nТўғри бурчакнинг  бурчак қаршисидаги катетининг узунлиги ZА кесмага тенг, бу чизмада аниқ қилиб кўрсатилган. АВС учбурчакни текисликнинг фронтал атрофида ҳам айлантириш мумкин. Бунда текисликнинг горизонтал П2 га параллел вазиятга келтирилади. текисликнинг горизонтал ёки фронтал атрофида айлантириш хусусий ҳоли, текислик изларидан бири атрофида айлантиришдир.\nБунинг учун қуйидаги берилган  текисликнинг изларидан бири масалан горизонтал изи атрофида айлантиришни 59-шаклдаги чизмасини кўриб чиқамиз.\n текисликнинг фронтал П2 изида а (А1А2) нуқтани ташлаб оламиз, бу нуқтадан ҳаракат текислиги горизонтал проекцияловчи  (П1 П2) текисликнинг П1 га перпендикуляр қилиб ўтказамиз.\n текисликнинг фронтал изидаги А2 нуқтани Х А2=R hflbec ,bkfy х марказидан айлана чизилади ва у П1 текислик изи билан кесишиб А11 вазиятни ҳосил қилади. А11 нуқта текислик билан Х ни туташтирсак 1п2 келиб чиқади.\nНатижада текислик П1 текисликка жипслаштирилгандан сўнг ПХ1П2 вазиятни ишғол этади. Бунда текисликнинг горизонтал П1 изи қўзғалмас, фронтал изи текисликдаги бошқа нуқталар билан бирга П1 га тушади. Текисликнинг а нуқтаси ўтган горизонтал h(h1h2) текислик билан айланиб П1 текисликка жипслашади. Текисликнинг горизонтали П1 га параллелиги. П1 билан жипслашганда ҳам сақланади, (h11П1).\nТекисликнинг жипслашгандаги 1П2 изини ясашда фойдаланилган А(А1А2) нуқта учун айлантириш радиусининг ҳақиқий узунлигини аниқлаш йўли билан топилса ҳам бўлади. Бунинг учун тўғри бурчакли О1А1Ао учбурчак ясаймиз. Унинг битта катети (А1Ао=А1А2) ясалса, бу иккинчи катет эса О1А1 айлантириш радиусини горизонтал проекциясидир. Шунингдек, учбурчакнинг гипотенузаси (О1Ао=R) а нуқтанинг айлантириш радусига тенгдир. Айлантириш маркази О дан R радиусга тенг Ао нуқтадан айлана чизилади ва П1 изи билан А11 нуқтадан кесишади. Бу айлана х марказда чизилган хА2=R радиусли айлана билан А11 нуқтада учрашади. Бу усулининг қулай томони шундан иборатки, агар текисликда ётган текис шаклнинг битта проекцияси берилган бўлса, унинг ҳақиқий катталигини аниқлашда биргина проекцияси етарлидир.\nТекис параллел харакат усули\nГеометрик шаклнинг бирча нуқталари бирор текисликка нисбатан текис эгри чизиқлар бўйича парллел ҳаракат қилишга, нуқтанинг текис параллел ҳаракат дейилади.\nАйлантириш усули текис - параллел ҳаракатнинг хусусий ҳолдир, чунки текис - параллел ҳаракатида айлантириш ўқи кўрсатилмайди. Масалан, текислигида ётган нуқтанинг ҳаракати текис эгри чизиқдан иборат бўлиб, унинг П2 текисликдаги (А12,..., А52) проекцияси аслига тенг, П1 текисликдаги (А11,..., А51) эса иборат бўлади (60-шакл).\nМисол тариқасида 61-шаклда АВС учбурчакнинг проекциялари берилган бўлиб, унинг ҳақиқий катталиги текис-параллел ҳаракат усули билан аниқлансин.\nБу мисолни қуйидаги икки этап буйича ёзамиз:\n1. АВС учбурчакдан С1 горизонтал ўтказиб сўнг С1 горизонтал Х ўқига перпендикуляр вазиятга келгунча учбурчакни бошқа жойга кўчирамиз. Бунда АВС учбурчак П2 текисликка проекцияловчи (А12В12С12) вазиятга келтирилади. Лекин бу силжишда АВС учбурчакнинг П1 текисликка нисбатан оғиш бурчаги ва ўлчамлари ўзгармайди.\n2. П1 текисликка параллел бўлгунча АВС учбурчакни кўчирамиз, натижада учбурчак текисликка ҳақиқий катталиги (А21В21С21) билан проекцияланади. Юқорида баён этилганларга мувофиқ қуйидаги хулосага келамиз, текис параллел ҳаракат усулида бирмунча қулай, чунки бунда ясашлар қисқаради ва ясашлардаги чизмалар устма-уст тушмайди.\n62-шакл\t63-шакл\t64-шакл\nКушимча проекциялаш усули\nПозицион масаларни қўшимча проекциялашдан фойдаланиб ечиш маъқулроқдир. Бундай ҳолда проекцияланувчи объект ҳамда проекциялар текислиги қўзғалмас бўлиб, балки объектни қийшиқ бурчакли перпендикуляр билан асосий проекциялар текислигига ёки 2 ва 4 чораклардаги биссектор текисликларга проекцияланади.\nПроекциялаш йўналиши ва проекциялар текислиги масаланинг шартига биноан танлаб олинади. Одатга кўра, проекциялаш йўналиши текисликнинг горизонталига (62- ва 64- шакл) ёи фронталига ёхуд текисликнинг бирор томонга параллел қилиб олинади (63-шакл).\n62-шаклда А11 нуқта А(А1А2) нинг П1 текисликдаги қийшиқ бурчакли проекцияси.\n1. Агар тўғри чизиқ проекциялаш йўналишига параллел бўлса, унинг қийшиқ бурчакли проекцияси нуқтадан иборат бўлади.\n2. АВС текислик проекциялаш йуналишига параллел бўлса, унинг қийшиқ бурчакли проекцияси тўғри (А11В11С11) чизиқдан иборат бўлади. (63-шакл)\n65-шаклда иўлари орқали берилган (П1, П2) текислик билан АВ (А1В1,А2В2) тўғри чизиқни кесишиш нуқтаси ясалсин.\nЧапда “а” шаклда фазовий тасвири, ўнгдаги “б” да эса унинг эпюраси берилган. Проекциялаш йўналиши эпюрда  текисликнинг фронтал изига параллел қилиб олинади.\nУшбу йўналиш бўйича П1 текисликка АВ тўғри чизиқни  текисликни проекциялаймиз. АВ тўғри чизиқнинг П1 текисликдаги қўшимча А11В11 бўлади.  текисликнинг проекцияси эса унинг П1 изида ётади. АВ тўғри чизиқнинг қўшимча А11В11 проекцияси  текисликнинг горизонтал П1 изи билан кесишиб, изланаётган “К” нуқтанинг қўшимча К11 проекцияси топилади ва тескари нурлар ёрдамида унинг проекциялари К1 ва КZ лар топилади.\nБу усул билан, айниқса, метрик масалаларни ечиш чизма геометриянинг бошқа усулларига қараганда анча қийинроқ ва ноқулайроқ. Шу сабабли, бундай ҳолларда бошқа усуллардан фойдаланиш мақсадга мувофиқдир. Қўшимча проекциялаш усулидан соя контурларини ясашда кўпроқ фойдаланилади.\nПроекция текисликларини қайта тузиш усулларига якун ясаб шуни айтиш мумкин, инженерлик фаолиятида тез-тез учраб турадиган метрик ёки позицион масалаларни ечишда қўлланиладиган асосий усуллардир.\nСиртларнинг хосил килиниши уларни чизмада тасвирлаш\nИнженерлик практикасида сиртлар асосан чизмалар ёки тенгламалар орқали берилади. Сиртларга тааллуқли тенгламаларни тузиш масалалари билан аналитик геометрия фани шуғулланиб, унда сиртлар “нуқталар тўплами” деб қаралади, уларнинг координаталари эса берилган  (Х, У, Z)=0 тенгламани қониқтириш керак бўлади.\nЧизма геометрия сиртини ясовчи чизиқнинг маълум қонуниятига асосан характерланишининг натижаси деб қаралади. Бунда ясовчи чизиқ ўзининг ҳаракати жараёнида ўзининг шаклини ўзгартириш ёки ўзгармаслиги мумкин. Шундай усул билан ҳосил бўладиган сирт “кинематик сирт” дейилади.\nСиртни чизмада тасвирлаш учун аввало унинг сирт ҳосил қилувчисининг аниқлаш зарур. Сиртларни кинематик усули билан ҳосил қилиш нуқтаси назаридан қаралганда, ҳаракатланаётган чизиқ ҳолатларини умумий тўплами деб қаралса мақсадга мувофиқ бўлади.\nСирт ҳосил қилувчилар қуйидагилардан иборат бўлади:\n1. Сиртларни ясашда геометрик шаклларни нуқталар ва чизиқлар йиғиндисидан иборат бўлган геометрик қисм:\n2. Геометрик қисмнинг сирт ҳосил қилиш учун бажариш лозим бўлган фазовий операциянинг алгоритми.\nШундай қилиб, сирт ҳосил қилувчи икки қисм операциясидан иборат экан:\n\tбиринчидан, геометрик нуқталар ва чизиқларнинг йиғиндиси десак,\n\tиккинчидан, ясовчиларнинг шаклларини ўзгариб бориши ва уларни ҳаракат қонунлари ҳақида қўшимча маълумот беришдир.\nКуп ёкли сиртлар\nТекислик билан чегараланган сирт кўпёқ дейилади. Чегараланган текисликларнинг ўзаро кесишув чизиқлари кўпёқ қирралари дейилади. Қирралари билан чегараланган текисликларга кўпёқнинг ёқи дейилади. Қирраларнинг кесишув нуқталарнинг купёқнинг учи дейилади. Биз асосан қавариқ мунтазам кўпёқларни кўриб чиқамиз. Агар қирралари ва бурчаклари ўзаро конгруент бўлса, мунтазам кўпёқ дейилади. Кўпёқли сиртларнинг ҳосил бўлиши аниқ қонуниятга асосланган бўлади.\nЯсовчи “а” тўғри чизиқни йўналтирувчи “П” синиқ чизиқ буйича доимо S йўналишига параллел ҳолда ҳаракатланиши натижасида призма ён сирт хосил бўлади (66-шакл):\nЯсовчи а тўғри чизиқни доимо S нуқтадан ўтиш билан бирга n йўналтирувчи синиқ чизиқ бўйича ҳаракати натижасида пирамида ён сирти ҳосил бўлади (67-шакл).\nПризма сирти пирамиданинг хусусий холидир, чунки, S учи чексиздан жойлашган бўлади. Агар йўналтирувчи синиқ чизиқ эгри чизиқдан иборат бўлса призма сирти цилиндр, пирамида эса конус сиртига айланади\nа Э Sаn.\nПирамида ва призма мунтазам бўлиши мумкин. Агар асоси мунтазам кўпбурчакдан иборат бўлиб, унинг баландлиги асос марказидан ўтса бундай пирамида мунтазам пирамида дейилади. Призманинг ён қирралари асосларига перпендикуляр бўлса, у тўғри, акс ҳолда; оғма призма дейилади. Тўғри призманинг асослари мунтазам кўпбурчак бўлса, у мунтазам призма дейилади. Пирамидани эпюрда тасвирлаш учун, унинг учларини проекциялари ва қирралари берилиши керак.\nБерилганларга асосан пирамиданинг икки SАВС (S1А1В1С1,S2А2В2С2) проекциялари чизилиб, унинг проекцияларида қирраларини кўринар ва кўринмаслиги конгурент нуқталар ёрдамида аниқланади. (68-шакл).\n69-шаклда оғма пирамиданинг проекциялари тасвирланган. 68-шаклда пирамида қирраларининг кўринар ва кўринмаслигини аниқлаш учун АС ва ВS қирраларининг кесишиш нуқтаси 1 ва 2 дан П2 га перпендикуляр қилиб кўриш нури I ўтказилган. Горизонтал проекциясида кўриш нури олдин 1 нуқтада ВS чизиқни, кейин 2 нуқтада АС чизиқни учратади. Демак, ВС чизиқнинг фронтал проекцияси кўринар АС эса кўринмас бўлади. Худди шу усулда 3 ва 4 нуқтадан ўтган II кўриниш нури бўйича кузатилганда АS чизиқнинг горизонтал проекцияси кўринар, ВС чизиқни эса кўринмас бўлади. Пирамида ва призма сиртида М нуқтанинг проекцияларини ясаш учун аввало S5(S151,S252) ва 12(1121, 1222) ясовчиларни ўтказамиз. Шу ясовчида исталган бирорта, масалан М нуқтани танлаб, сўнг бу нуқтани проекцияларини ясаймиз.\nНуқтани фазодаги ҳаракати натижасида қолдирган траекториясига чизиқ деб аталади. Бошқача қилиб айтганда, эгри чизиқ сиртининг текислик билан ёки эгри сиртларнинг ўзаро кесишиш натижаси деб қараш мумкин.\nЭгри чизиқ қуйидаги икки турга бўлинади:\n1. Нуқталари бир текисликда ётган текис эгри чизиқ:\n2. Нуқталари бир текисликда ётмаган фазовий эгри чизиқлар;\nАгар нуқтанинг ҳаракат қонуни тенгламалар орқали ифодаланса, ҳосил бўлган чизиқлар қонуниятли. Акс ҳолда қонуниятсиз ёки график чизиқлар деб аталади.\nҚонуний эгри чизиқлар алгебраик ва трансцендент эгри чизиқларга бўлинади. Алгебраик эгри чизиқлар (эллипс, парабола, гипербола ва бошқалар) алгебраик тенгламалар билан, ҳамда трансцендент эгри чизиқлар эса (синусоида, циклоида, Архимед спирали ва бошқалар) трансцендент тенгламалар орқали ифодаланади. Алгебраик эгри чизиқ тенгламанинг даражаси шу эгри чизиқнинг тартибини аниқлаш билан трансцендент эгри чизиқдан фарқланади. Трансцендент эгри чизиқни тартиби бўлмайди. Геометрик нуқтаи назаридан қаралганди, эгри чизиқ тартиби эгри чизиқнинг тўғри чизиқ ёки текислик билан кесилган нуқталарни сонига боғлиқ.\nМасалан, текислик эгри чизиқни тўғри чизиқ билан унинг икки нуқтасида кесиб ўтса, эгри чизиқ иккинча тартибли бўлади. Агар эгри чизиқ фазовий бўлса, уни тартибини аниқлаш учун ихтиёрий текислик билан кесилади. Фазовий эгри чизиқни текислик нуқтасида кесиб ўтса, у эгри чизиқ тартибли бўлади.\nМасалан: Эллипс иккинчи тартибли эгри ва унинг тенгламаси иккинчи даражали, чунки бу эгри чизиқнинг тўғри чизиқ икки нуқта кесиб ўтади. Тўғри чизиқнинг тенгламаси Ф(x,y)=0 х=(t) ва Y=Ф(t) биринчи даражали бўлган учун, тўғри чизиқ билан бир нуқтада кесишади. иккинчи тартибли эгри чизиқларга айлана (x2+y2=R2), парабола (y2=2рx) гипербола (x2/a2-y2/b2=1) ва бошқалар мисол бўлади. Сторофоида ва цисоид учунчи тартибли эгри чизиқларга мисол бўлади.\nБернулли лимнискатаси, кардиоида, Паскалp улиткаси тўртинчи тартибли эгри чизиққа мисол бўла олади. Эгри чизиқнинг проекциясини ясашдан олдин унинг қатор нуқталарини проекцияларини тузишимиз лозим. Эгри чизиқнинг фазодаги вазиятини унинг иккита проекцияси аниқлайди.\nЭгри чизиқни кесувчи, эгри чизиққа уринма ҳамда нормал ўтказиш\nТўғри чизиқ эгри чизиқнинг битта, иккита ва ундан ортиқ нуқталарда кесиб ўтса тўғри чизиқни кесувчи тўғри чизиқ деб аталади.\n70-шакл n тўғри чизиқ эгри чизиқни В ва С нуқталар кесиб ўтиши кўрсатилган. m тўғри чизиқдаги В нуқтанинг а га интилиши натижасида В ва С нуқталар устма-уст тушиши билан тўғри t чизиқ эгри чизиққа уринма бўлади.\nt уринма тўғри чизиққа а нуқтадан унга перпендикуляр n тўғри чизиқ (nt) эгри чизиқнинг нормали дейилади. (70-шакл).\nТекис эгри чизиқнинг проекцион хоссалари\n1. l эгри чизиқнинг m кесувчиси эгри чизиқ проекциясини m1 кесувчи бўлади (71-шакл).\n2. t тўғри чизиқ l эгри чизиққа уринса уринманинг t1 проекцион ҳам эгри чизиқ проекциясига уринма бўлади.\n3. Эгри чизиқнинг чексиз узоқлашган нуқтасининг проекцияси ҳам эгри чизиқ проекциясида чексиз узоқлашган бўлади.\n4. Эгри чизиқнинг нечта нуқта билан кесса унинг проекциясини шунча нуқта билан кесади.\nЮқоридаги хоссаларга асосан қуйидагиларни хулоса қиламиз:\n1. Текис алгебраик эгри чизиқнинг тартиби проекцияланганда ҳам ўзгармайди.\n2. Эллипс проекцияланганда эллипсга ёки айланага, айлана айланага ёки эллипсга, парабола параболага ва гипербола гиперболага проекцияланади.\n4.\tT. Yokubov «Matеmatik logika elеmеntlari», Toshkеnt, O¢qituvchi, 1983y.\n5.\tRajabov F., Nurmеtovа. «Analitik gеomеtriya va chiziqli algеbra», Toshkеnt, O¢qituvchi, 1990 y.\n6.\tShnеydеr V.Е., Slutskiy A.I., Shumov A.S. «Oliy matеmatika qisqa kursi», I tom, Toshkеnt, O¢qituvchi, 1983 y.\nTeglar: билан тў1171ри чизи1179 бўлади параллел айлантириш унинг горизонтал атрофида проекцияси текисликка чизи1179нинг чизи1179ни перпендикуляр вазиятга текисликнинг текислик фронтал дейилади ну1179та\nКОСТЮМ ДИЗАЙНИДА ИЖОДИЙ УСУЛЛАР\nМаксадларни шакллантириш ва уларни тест-топширикларга айлантириш\nНефт ва газларнинг таркибий кисмларини ажратиб олиш ва уларни тадкик этиш у ...\nФайллар структураси. EXE ва уни юклаш\nЁруглик тезлигини улчаш методлари\nТранспорт масаласининг дастлабки режасини топиш усуллари\nАник интегралларни такрибий хисоблаш усуллари\nШестерна ва юлдузчаларни созлаш\nСузиш спорти усулларини ривожлантириш тарихи


Жаллод билан учрашув, ёхуд қатағонлар яна старт олмоқдами? « Ўзбекистон Халқ Ҳаракати\nБугун, 2018 йил 20 октябрь куни, соат таҳминан 11.30-12.30 ларда мен “Салом” чойхонаси ёнидаги кафелардан бирида ёзувчи Мамадали Маҳмудов, журналист Бахтиёр Каримов ва тадбиркор Мамаёқуб Ҳамроев билан бирга нонушта қилдик.\nОвқатланаётган пайтимиз ёнимиздаги столга 10-12 шубҳали киши келиб жойлаша бошлади. Таҳминан 15-20 дақиқалардан сўнг шубҳали одамлар ўтирган столга қараб қорачадан ва озғиндан келган яна бир киши келди-да, уларнинг сафига ўтиришдан олдин тўсатдан менга: “Ие, салом, ака!” – деб менга қўлини чўзди.\nМен Мамадали ака Маҳмудов, Бахтиёр Каримов ва Мамаёқуб Ҳамроев билан суҳбатлашиб ўтирганим боис, гап билан бўлиб, бу йигитга эътибор бермаган эканман. Унинг қўл чўзганига қараб, унга автоматик равишда қўл узатиб, саломлашдим. Юзига қарасам, қаршимда мени ўтган йили 27 сентябридан то 5 ноябригача қийноққа солган жаллодлардан бири Қобил (хизмат лақаби – Жавлон) Муҳаммедов (ёки Мирзамуҳаммедов) турган экан.\nУ мен билан саломлашди-ю, бошқа ҳеч нарса демасдан ўзининг ҳамкасблари – ДХХчиларнинг даврасига бориб ўтирди.\nЎз жаллодимга қўл бериб, саломлашганимга афсусланиб, ўтган йилги қийноқлар эсимга тушиб, асабийлаша бошладим. Мамадали ака менга: “Тинчликми?” – деган эди, мен баланд овозда: “Ҳозиргина мен билан саломлашган одам – мени қийнаганлардан бири Қобил Муҳаммедов. Хизмат текширувидан кейин, қамалди, ишдан олинди”, – дейишган эди. Мана, бемалол юрибди. Афтидан, ишдан олинмаган. Кўрганингиздек, қамалмаган ҳам”, – дедим.\nНафасим буғилиб, акалар билан бирга ташқарига чиқдим. Чиқсак, кўчада яна 10-15 нафар ДХХчи турган экан. “Ё буларнинг “сходка”си бўляпти, ё булар атайлаб биз ўтирган жойга келиб ўтиришди. Қобил эса мен билан атайлаб, намойишкорона: “Кўриб қўй! Сен қийноқлар ҳақида қанча шикоят қилсанг ҳам, мен озодликдаман, отдаман!” – дегандек саломлашди”, – деган ҳаёл ўтди.\nАсабим бузилиб, уйга қайтаётсам, Хоразмдаги онамдан қўл телефонимга қўнғироқ келиб қолди. Онам ҳавотирли овозда: “Болам, мен Урганчда эдим. Бугун эрталаб Қўшкўпирдаги уйимизга оқ “Нексия” автомобилида тўрт эркак келиб, уйда ёлғиз қолган Чаросдан (10 яшар жияним – Б.А.) мени сўрашибди. “Бувингга пенсиясини бергани келдик”, – дейишибди. Мен пенсиямни пластик карточкамга Тошкентдан олсам, булар қандай одамлар бўлди?, – деган ҳавотирда Қўшкўпир тумани Пенсия жамғармасига телефон қилдим. Жамғармадагилар: “Биз уйингизга ҳеч кимни жўнатмадик”, – дейишди. Ўғлим, бу ДХХ дегани яна бир нималарни бошлади, шекилли. Эҳтиёт бўл! Уйга келган тўрт киши мени олиб кетишмоқчи бўлишган, чоғи” – дедилар онам.\nОнамнинг айтишича, мен озодликкка чиққанимдан кейин писиб қолган бир-икки шаллақи қўшни, ўн кунча илгари “тиллари” чиқиб, яна жанжал кўтара бошлашган экан. “Булар нега яна дадиллашиб қолишди? Афтидан, бирор провокацияга тайёргарлик кўра бошлашди”, – деб, ҳавотирга туша бошлагандим. Мана, бугун, шаллақиларнинг нега яна жонланганини билдим”, – деди айни пайтда Хоразмдаги онам.\nОнамдан кейин ўғлим Алихон телефон қилиб, уйимизнинг атрофида тўртта автомобил пайдо бўлганини, ҳар бирининг ичида иккитадан одам ўтирганини айтиб қолди. Ўғлимга уйдан чиқмай туришликни буюрдим-да, Мамадали Маҳмудов, Бахтиёр Каримов ва Мамаёқуб Ҳамроев билан бирга уйга келдик. У ердан ўғлимни олиб, мактабига элтиб, яна уйга қайтдим. Акалар ҳавотир олганидан мени уйимга киргунимча кетмай туришди ва уйга кирганимни кўргачгина кетишди.\nАйни пайтда Хоразмдаги онам Мадаминова Гавҳаржон, укам Абдуллаев Дилшод, синглим Абдуллаева Барно ва жиянларимнинг, шунингдек, оилам, ўғлим Алихон, қизим Фаридаларнинг тақдиридан ҳавотирдаман.\nУйимнинг атрофидаги шубҳали автомобиллар уйимга International Partnership for Human Rights (IPHR) халқаро инсон ҳуқуқлари ташкилотининг айни пайтда Тошкентда бўлиб турган вакилларини чақирганимдан кейин ғойиб бўлишди. Хорижлик меҳмонларга бугунги воқеаларни батафсил гапириб бердим.\nДХХнинг ички қоидаларига кўра, ушбу идора ходими бирон мухолифатчи ёки журналист билан кўришиши учун ўз раҳбариятидан рухсат олиши керак. Раҳбариятининг рухсатисиз улар Бобомурод Абдулла тугул, отасига ҳам салом беришмайди. Қобил Муҳаммедовнинг мен билан келиб кўришиши, аввалдан изн олиниб, уюштирилганлигига заррача шубҳам йўқ.\nШу сабабдан Қобил Муҳаммедовнинг мен билан намойишкорона келиб кўришганини мен у томондан берилган бир ишора деб қабул қилдим. “Кўриб қўй! Бизга ҳеч кимнинг кучи етмайди. Қийноққа солганимиз ҳақида кимга ва қанча мурожаат қилсанг ҳам, бефойда. Мен ҳали ҳам озодликдаман, ҳали ҳам отдаман”, – деган маънодаги сигнал деб тушундим.\nЎтган йилги терговлар пайти Мажид Жўраев, Қобил Муҳаммедов, Элмурод деган МХХчилар мени қийноққа солгани ҳақида мен судда тинмасда гапирдим. Бу ҳолат юзасидан ўзим ва адвокатим Сергей Майоров жаллодларнинг устидан жинойи иш очишни талаб қилиб, Ўзбекистон Бош прокуратурасига икки алоҳида ариза ёздик. Аризаларимизга жавоб бўлмади. Суд менга қўлланилган қийноқлар юзасидан хизмат текшируви ўтказиш ҳақида алоҳида ажрим чиқарди ва бу ажримни бажаришни ДХХга юклади.\nШу ажрим бўйича ДХХ хизмат текшируви ўтказдими?\nЎтказган бўлса, нега мени қонунбузарлар билан юзлаштирмади?\nЎтказган бўлса, нега Қобил Муҳамммедов озодликда юрибди, ишдан олинмаган?\nЁки унга фақат хайфсан эълон қилиндими?\nАгар хайфсан эълон қилинган бўлса, қийноққа солиш хайфсан эълон қиладиган даражадаги енгил қонунбузарликми?\nЎзбекистон қонунлари, президент Шавкат Мирзиёевнинг 2017 йил 30 ноябрдаги қарори ва Олий Мажлисга мурожаатига кўра, одамларни қийнаган орган ходимлари жиноий жавобгарликка тортилиши керак эмасми?\nЁ бу қонун, қарор ва нутқлар ДХХга тегишли эмасми? Ёки бу хужжатлар фақат Рустам Иноятовнинг шогирдларига тегишли эмасми?\n70 ёшлик онамни нега безовта қилишмоқда? ДХХ онамдан нима истаяпти? Агар ДХХ онамга ростдан ҳам пул бермоқчи бўлса, бир пачка ўн минглик бермоқчидир. Шу бир пачка пулни бериш учун ДХХ тўрт эркакни юборадими? Бир пачка пул бир киши кўтара олмайдиган даражада оғирми?\nДХХчиларнинг ёлғонларига қачон чек қўйилади? Уларнинг таъқибларини тўхтата оладиган одам борми бу юртда?\nУйимнинг атрофида нега яна кузатув ўрнатилди?\nҚатағонлар яна старт олмоқдами?